-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 ผลิตภัณฑ์สินเชื่อสำหรับธุรกิจ

สินเชื่อธุรกิจของธนาคาร แบ่งเป็น 5 ส่วนงาน คือ สินเชื่อธุรกิจขนาดใหญ่ สินเชื่อธุรกิจขนาดกลาง
สินเชื่อธุรกิจขนาดเล็ก สินเชื่อธุรกิจภาครัฐ และสินเชื่อสาขาต่างประเทศ โดย
ธนาคารได้ให้บริการแก่ลูกค้าทั้งในประเทศและต่างประเทศ ซึ่งครอบคลุมผลิตภัณฑ์ทุกประเภท ได้แก่
เงินกู้เบิกเกินบัญชี (Overdraft: O/D), เงินกู้ประจำ (Term Loan), เงินกู้ระยะสั้น,
เงินกู้โดยตั๋วสัญญาใช้เงิน (Promissory Note: P/N), บริการรับซื้อลดตั๋วเงิน,
บริการหนังสือค้ำประกัน, การอาวัล/รับรองตั๋วเงิน, Domestic Letter of Credit (DLC),
หนังสือรับรองเครดิต, การเปิด Letter of Credit, Trust Receipt, Shipping
Guarantee & Delivery Order และ Forward Contract เป็นต้น

3.1.1 สินเชื่อธุรกิจขนาดใหญ่

ธนาคารให้บริการด้านสินเชื่อสำหรับลูกค้าธุรกิจขนาดใหญ่ซึ่งได้แก่ลูกค้าที่มีวงเงินสินเชื่อมากกว่า
500 ล้านบาทขึ้นไป ทั้งนี้เนื่องจาก ลูกค้าธุรกิจขนาดใหญ่
เป็นลูกค้าที่ต้องการการดูแลแบบเฉพาะเจาะจงตามประเภทธุรกิจที่แตกต่างกัน
ธนาคารจึงแบ่งการดูแลตามประเภทธุรกิจของลูกค้า ดังนี้

1)  ธุรกิจอุตสาหกรรม รับผิดชอบลูกค้าในกลุ่มที่ดำเนินธุรกิจที่เกี่ยวข้องกับการผลิตหรือแปรรูปสินค้า

2)  ธุรกิจพาณิชยกรรม รับผิดชอบลูกค้าในกลุ่มที่ดำเนินธุรกิจที่เกี่ยวข้องกับการซื้อมา - ขายไป

3)  ธุรกิจการเกษตร รับผิดชอบลูกค้าในกลุ่มที่ดำเนินธุรกิจที่เกี่ยวข้องกับผลผลิตทางการเกษตร
    ทั้งที่เป็นการซื้อขายผลผลิตโดยตรงและการแปรรูป

4)  ธุรกิจโครงการ รับผิดชอบลูกค้าในกลุ่ม Project Finance และ Loan Syndication
    รวมทั้งรับผิดชอบงานด้านวาณิชธนกิจ เพื่อให้คำปรึกษาแนะนำด้านการเงิน การระดมทุน
    และเสนอบริการเครื่องมือทางการเงินให้กับลูกค้า
    ทั้งนี้ลูกค้าที่อยู่ในความดูแลส่วนใหญ่จะดำเนินธุรกิจที่เกี่ยวข้องกับสัมปทานภาครัฐ,
    การก่อสร้างสาธารณูปโภคพื้นฐาน, การก่อสร้างขนาดใหญ่ เป็นต้น
    และมีเงื่อนไขการให้สินเชื่อที่มีความซับซ้อนกว่าการให้สินเชื่อทั่วไป

5)  ธุรกิจก่อสร้าง
    รับผิดชอบลูกค้าในกลุ่มที่ดำเนินธุรกิจที่เกี่ยวข้องกับการก่อสร้างและพัฒนาที่ดิน/อสังหาริมทรัพย์

6)  ธุรกิจบริการ รับผิดชอบลูกค้าในกลุ่มที่ดำเนินธุรกิจที่เกี่ยวข้องกับการให้บริการด้านต่าง ๆ

ลูกค้าเป้าหมายของธนาคาร ในกลุ่มธุรกิจขนาดใหญ่กระจายตัวอยู่ในทุกกลุ่มธุรกิจ
โดยธนาคารจะมุ่งเน้นการให้สินเชื่อแก่กลุ่มธุรกิจที่มีศักยภาพ เช่น ธุรกิจพลังงาน,
ธุรกิจสัมปทานภาครัฐ, ธุรกิจรับเหมาก่อสร้าง, อุตสาหกรรมยานยนต์, ธุรกิจโรงแรม,
ธุรกิจส่งออก, ธุรกิจสถานพยาบาล และธุรกิจบันเทิง เป็นต้น

3.1.2 สินเชื่อธุรกิจขนาดกลาง

ธนาคารให้บริการด้านสินเชื่อสำหรับลูกค้าธุรกิจขนาดกลาง ซึ่งได้แก่ ลูกค้าที่มีวงเงินสินเชื่อรวมเกิน
20 ล้านบาท แต่ไม่เกิน 500 ล้านบาท

นอกจากผลิตภัณฑ์ด้านสินเชื่อโดยทั่วไป
เช่นเดียวกับที่ธนาคารให้บริการสำหรับลูกค้าสินเชื่อธุรกิจขนาดใหญ่แล้ว
ธนาคารยังได้ให้สินเชื่อโดยได้รับความร่วมมือกับหน่วยงานภาครัฐ
เพื่อให้การสนับสนุนแก่ผู้ประกอบธุรกิจทั่วไปและผู้ประกอบการวิสาหกิจขนาดกลางและขนาดย่อม
(SMEs) ในการพัฒนาและปรับปรุงกิจการ ให้สามารถลดต้นทุนด้าน ต่าง ๆ
อันนำไปสู่การเพิ่มประสิทธิภาพการผลิตและเพิ่มผลกำไร ทั้งในเรื่องของ การประหยัดพลังงาน
การใช้พลังงานทดแทน การปรับปรุงเครื่องจักร การบำบัดของเสีย เป็นต้น
ซึ่งสอดคล้องกับนโยบายรัฐบาล
อีกทั้งธนาคารก็ได้เร่งดำเนินการพิจารณาให้สินเชื่อด้วยการสนับสนุนจากทางการและหน่วยงานที่เกี่ยวข้องอย่างรวดเร็ว
เพื่อให้ความช่วยเหลือแก่ผู้ประกอบการที่ได้รับผลกระทบจากภัยพิบัติต่าง ๆ เช่น น้ำท่วม ไข้หวัดนก
ค่าเงินบาทแข็ง เป็นต้น นอกจากนี้ ธนาคารจะสนับสนุนในเรื่องการให้ความรู้
รวมถึงการให้คำปรึกษาแก่ผู้ประกอบการอีกด้วย

ทั้งนี้ ธนาคารได้ให้บริการสินเชื่อผ่านสำนักงานธุรกิจของธนาคาร โดยกระจายอยู่ทั่วทั้งประเทศ
ทั้งสำนักงานธุรกิจและศูนย์ธุรกิจต่างประเทศ เพื่อให้บริการสินเชื่อในประเทศและต่างประเทศ

กลุ่มลูกค้าเป้าหมายของธนาคาร ในกลุ่มสินเชื่อธุรกิจขนาดกลางคือ ธุรกิจขนาดกลางและขนาดย่อม
(SMEs) ที่มีศักยภาพในการดำเนินธุรกิจ

3.1.3 สินเชื่อธุรกิจขนาดเล็ก

ธนาคารให้บริการด้านสินเชื่อสำหรับลูกค้าธุรกิจขนาดเล็ก ซึ่งได้แก่
ลูกค้าที่มีวงเงินสินเชื่อรวมไม่เกิน 20 ล้านบาท

กลุ่มลูกค้าเป้าหมายของธนาคาร ในกลุ่มสินเชื่อธุรกิจขนาดเล็ก ได้แก่
ลูกค้าที่ประกอบธุรกิจโดยทั่วไป, ลูกค้า SMEs,
และลูกค้าที่ประกอบอาชีพทางการเกษตรที่มีคุณสมบัติตามที่ธนาคารหรือธปท.กำหนด,
ลูกค้าที่ประกอบธุรกิจด้านการนำเข้าและส่งออก
รวมถึงกลุ่มลูกค้าที่รัฐบาลกำหนดให้ช่วยเหลือเพื่อบรรเทาความเดือดร้อนแก่ราษฎรที่ประสบปัญหาภัยพิบัติต่าง
ๆ เป็นครั้งคราว เช่น อุทกภัย ไข้หวัดนก และปัญหาความไม่สงบใน 3 จังหวัดชายแดนภาคใต้
เป็นต้น โดยธนาคารให้สินเชื่อผ่านทางเครือข่ายสาขาของธนาคารทั่วประเทศ

3.1.4 สินเชื่อธุรกิจภาครัฐ

ธนาคารให้บริการด้านสินเชื่อสำหรับลูกค้าธุรกิจภาครัฐ แก่ หน่วยงานราชการ รัฐวิสาหกิจ
และหน่วยงานภายในสังกัด เพื่อนำไปใช้ในการดำเนินงาน

โดยสินเชื่อธุรกิจภาครัฐนอกจากจะเพื่อเสริมสภาพคล่องของหน่วยงานต่าง ๆ
ธนาคารยังเสนอบริการสินเชื่อพิเศษเฉพาะกลุ่มลูกค้าเพื่อให้ตรงกับความต้องการของลูกค้า อาทิ

1)  สินเชื่อเพื่อการพัฒนาองค์กรปกครองส่วนท้องถิ่น (อปท.)
    เป็นสินเชื่อที่ธนาคารให้โดยมีวัตถุประสงค์เพื่อให้ลงทุนในระบบสาธารณะของ อปท. เช่น
    ระบบสาธารณูปโภค, ท่าเทียบเรือ ตลอดจนสร้างอาคารสำนักงาน
    รวมทั้งการจัดตั้งสถานธนานุบาล เป็นต้น

2)  สินเชื่อแก่มหาวิทยาลัยของรัฐ และมหาวิทยาลัยในกำกับของรัฐ
    เพื่อใช้ก่อสร้างอาคารหอพักนักศึกษา อาคารเรียน หอประชุม และอาคารอื่น ๆ
    ที่เกี่ยวข้องกับการศึกษา เป็นต้น

3)  สินเชื่อช่วยเหลือสถานประกอบการในเขตพัฒนาพิเศษเฉพาะกิจ 5 จังหวัดชายแดนภาคใต้

4)  สินเชื่อเพื่อสิ่งแวดล้อม สำหรับ อปท. รัฐวิสาหกิจ และนิติบุคคล
    เพื่อจัดให้มีระบบบำบัดอากาศเสีย น้ำเสีย หรือระบบควบคุม บำบัด หรือ ขจัดมลพิษ
    ซึ่งเป็นโครงการที่ธนาคารดำเนินการร่วมกับกระทรวงทรัพยากรธรรมชาติและสิ่งแวดล้อม

กลุ่มลูกค้าเป้าหมายของธนาคาร ในกลุ่มสินเชื่อภาครัฐ ได้แก่ กระทรวงต่าง ๆ
โดยเฉพาะอย่างยิ่งกระทรวงการคลัง, กระทรวงพัฒนาสังคมและความมั่นคงของมนุษย์,
มหาวิทยาลัยต่าง ๆ ของรัฐและมหาวิทยาลัยในกำกับของรัฐ, องค์กรปกครองส่วนท้องถิ่น (อปท.)
เช่น อบจ., เทศบาล, หน่วยงานรัฐวิสาหกิจ และหน่วยงานภายในสังกัด,
สหกรณ์ออมทรัพย์ของหน่วยงานราชการและรัฐวิสาหกิจ

3.1.5 สินเชื่อสาขาต่างประเทศ

ธนาคารได้ให้บริการลูกค้าธุรกิจที่มีถิ่นพำนักอยู่ในต่างประเทศทั้งที่เป็นลูกค้าชาวต่างชาติ
และลูกค้าชาวไทยหรือบริษัทสัญชาติไทยที่ดำเนินการอยู่ในต่างประเทศ
โดยการให้บริการผ่านสาขาต่างประเทศ จำนวน 7 สาขา ได้แก่
สาขาลอสแองเจลิส ประเทศสหรัฐอเมริกา สาขาสิงคโปร์ ประเทศสิงคโปร์ สาขามุมไบ
ประเทศอินเดีย สาขาคุนหมิง สาธารณรัฐประชาชนจีน สาขานครหลวงเวียงจันทน์
สาธารณรัฐประชาธิปไตยประชาชนลาว สาขาพนมเปญ และสาขาย่อยจังหวัดเสียมเรียบ
ประเทศกัมพูชาประชาธิปไตย

กลุ่มลูกค้าเป้าหมายของธนาคาร ในกลุ่มสินเชื่อสาขาต่างประเทศ ได้แก่ ธุรกิจบริการ ธุรกิจพาณิชย์
ธุรกิจอุตสาหกรรม ธุรกิจก่อสร้าง ธุรกิจโครงการ เป็นต้น

3.2 ผลิตภัณฑ์สินเชื่อและผลิตภัณฑ์อื่นๆ สำหรับลูกค้าบุคคล

3.2.1 ผลิตภัณฑ์สินเชื่อ

-   ผลิตภัณฑ์สินเชื่อที่อยู่อาศัย

ผลิตภัณฑ์สินเชื่อที่อยู่อาศัย เป็นสินเชื่อสำหรับบุคคลใช้ในการจัดหาที่อยู่อาศัย โดยมีวัตถุประสงค์หลัก
คือ เพื่อซื้ออสังหาริมทรัพย์เป็นที่อยู่อาศัยซึ่งรวมถึงที่ดินพร้อมสิ่งปลูกสร้าง
หรือเพื่อซื้อที่ดินเพื่อสร้างสิ่งปลูกสร้าง นอกจากนี้
ยังมีผลิตภัณฑ์สินเชื่อสำหรับการอุปโภคบริโภคโดยมีที่อยู่อาศัยเป็นหลักประกัน ใช้ชื่อว่า
“สินเชื่อเพิ่มสุข” มีวัตถุประสงค์ เพื่อให้ลูกค้านำเงินสินเชื่อไปซื้อเครื่องอุปโภคบริโภค
และชำระค่าเบี้ยประกันชีวิตให้แก่บริษัทประกันชีวิต

นอกจากนี้ ธนาคารยังได้นำเสนอผลิตภัณฑ์อื่น ๆ ของธนาคารและบริษัทในเครือแก่ลูกค้า
ในรูปแบบของ Housing Product Package ด้วย เช่น วงเงินกู้เพื่อซื้อสินค้าอุปโภคจาก KTB
Leasing, วงเงินบัตรเครดิต, ประกันอัคคีภัย, ประกันชีวิต, บริการชำระค่าสาธารณูปโภค,
บริการ KTB Online เป็นต้น

กลุ่มลูกค้าเป้าหมาย คือ กลุ่มลูกค้าเอกชนทั่วไปที่มีรายได้และศักยภาพในการผ่อนชำระกับธนาคาร
เช่น พนักงานบริษัทเอกชน และ ผู้ประกอบอาชีพอิสระ กลุ่มข้าราชการและพนักงานรัฐวิสาหกิจ
และกลุ่มพนักงานธนาคารและบริษัทในเครือ

-   ผลิตภัณฑ์สินเชื่อบุคคล

1)  สินเชื่อกรุงไทยธนวัฏ
    มีลักษณะเป็นวงเงินหมุนเวียนที่มีวัตถุประสงค์ให้ลูกค้าใช้จ่ายในช่วงเวลาที่มีความจำเป็น
    ไม่ใช้ไม่เสียดอกเบี้ย และสามารถชำระคืนเงินต้นได้ตามความต้องการ
    เป็นผลิตภัณฑ์ที่ให้ลูกค้าเกิดความรู้สึกสะดวกสบาย จึงได้รับความนิยมเพิ่มสูงขึ้นตลอดมา
    โดยอัตราการเติบโตเพิ่มสูงขึ้น ร้อยละ 16 – 20 จากปี 2549
    โดยกลุ่มลูกค้าเป้าหมายของธนาคาร ได้แก่ กลุ่มลูกค้าข้าราชการ
    ลูกจ้างประจำของหน่วยงานราชการ และพนักงานรัฐวิสาหกิจ เป็นส่วนใหญ่
    โดยได้ขยายไปยังกลุ่มลูกค้าบริษัทเอกชนที่มั่นคง ที่มีการเบิกจ่ายเงินเดือนผ่านธนาคาร

2)  สินเชื่อโครงการเงินกู้อเนกประสงค์
    มีลักษณะเป็นวงเงินสินเชื่อที่มีกำหนดระยะเวลามีเงื่อนไขข้อตกลงหน่วยงานหักเงินเดือนเพื่อชำระหนี้ธนาคาร
    โดยมีวัตถุประสงค์ให้ลูกค้าใช้จ่ายในสิ่งที่จำเป็นในการดำรงชีวิตและตามความต้องการของลูกค้า
    เช่น เพื่อซื้อรถยนต์ คอมพิวเตอร์ เพื่อเป็นค่าใช้จ่ายในการศึกษา เป็นต้น
    โดยมีกลุ่มลูกค้าเป้าหมายคือพนักงานบริษัทในเครือของธนาคาร รวมถึงพนักงาน ข้าราชการ
    และพนักงานรัฐวิสาหกิจ ที่มีรายได้ประจำ

3)  โครงการสินเชื่อกรุงไทยธนวัฏบัตรเครดิต มีลักษณะเป็นสินเชื่อหมุนเวียน
    โดยมีวัตถุประสงค์เพื่อชำระค่าใช้จ่ายบัตรเครดิต KTC หรือเพื่อนำไปชำระหนี้วงเงินกู้ (Cash
    Revolve) ที่มีอยู่กับ KTC โดยมีกลุ่มลูกค้าเป้าหมายคือ พนักงาน บมจ.ธนาคารกรุงไทย
    และเป็นสมาชิกบัตรเครดิต KTC และลูกค้าทั่วไปที่มีบัญชีเงินเดือนผ่านธนาคารกรุงไทย
    และเป็นสมาชิกบัตรเครดิต KTC

3.2.2 ผลิตภัณฑ์และบริการที่ไม่ใช่สินเชื่อ

-   ผลิตภัณฑ์ทางการเงิน

ธนาคารมีบริการรับเงินฝาก จากลูกค้าทั่วไปทั้งที่เป็นบุคคลธรรมดาและนิติบุคคล
โดยแบ่งเป็นเงินฝากออมทรัพย์ เงินฝากกระแสรายวัน และเงินฝากประจำ
ทั้งนี้การบริการทางด้านเงินฝากสามารถดำเนินการผ่านสาขาของธนาคารและอุปกรณ์อิเล็กทรอนิกส์ของธนาคารได้
เช่น เครื่อง ATM, เครื่อง ADM, เครื่องปรับสมุดอัตโนมัติ, Internet Banking, Mobile
Banking และ Krung Thai Tele Bank เพื่อความสะดวกของลูกค้า

ในช่วงที่ผ่านมาธนาคารได้เสนอนวัตกรรมเงินฝากใหม่ ๆ
เพื่อตอบสนองความต้องการของลูกค้าที่แตกต่างกันออกไป ได้แก่

1)  เงินฝาก KTB 15 Bonus เป็นบัญชีเงินฝากปลอดภาษี ฝากติดต่อกันทุกเดือน ๆ ละ 1 ครั้ง
    เป็นระยะเวลา 24 เดือน (Contractual
    Savings) อัตราดอกเบี้ยเท่ากับอัตราดอกเบี้ยเงินฝากประจำ 12 เดือน + โบนัสร้อยละ 15
    ของอัตราดอกเบี้ย

2)  เงินฝากกรุงไทย 5 เดือน เป็นบัญชีเงินฝากประจำประเภท 5 เดือน
    ลูกค้าที่ต้องการออมทรัพย์ระยะสั้น ผลตอบแทนสูง จ่ายดอกเบี้ยทุกเดือน
    โอนเข้าบัญชีออมทรัพย์หรือกระแสรายวันตามที่ผู้ฝากแจ้งไว้กับธนาคาร อัตราดอกเบี้ย ร้อยละ
    2.35 ต่อปี

3)  เงินฝากกรุงไทย 10 เดือน เป็นบัญชีเงินฝากประจำประเภท 10 เดือน
    ลูกค้าที่ต้องการออมทรัพย์ระยะสั้น ผลตอบแทนสูง จ่ายดอกเบี้ยทุกเดือน
    โอนเข้าบัญชีออมทรัพย์หรือกระแสรายวันตามที่ผู้ฝากแจ้งไว้กับธนาคาร อัตราดอกเบี้ย ร้อยละ
    2.8 ต่อปี

อีกทั้งธนาคารยังได้มีบริการเพิ่มเติมเพื่อความสะดวกให้กับลูกค้าคือ
บริการเปิดบัญชีออมทรัพย์ทางอินเทอร์เน็ต (KTB e-Opened Account)
และบริการเปิดบัญชีออมทรัพย์แบบไม่มีสมุดคู่ฝาก (สำหรับหน่วยงาน/องค์กร)

นอกจากนั้น ธนาคารยังมีบริการบัญชีเงินฝากต่างประเทศ
โดยให้บริการเปิดบัญชีเงินฝากเงินตราต่างประเทศรวม 9 สกุลเงิน ได้แก่ ดอลลาร์ออสเตรเลีย,
ดอลลาร์นิวซีแลนด์, ดอลลาร์สหรัฐ, ยูโร, ปอนด์สเตอร์ลิง, เยนญี่ปุ่น, ดอลลาร์สิงคโปร์,
ฟรังค์สวิส และดอลลาร์ฮ่องกง โดยแบ่งประเภทบัญชีเงินฝากออกเป็น เงินฝากกระแสรายวัน,
เงินฝากออมทรัพย์ และเงินฝากประจำ

บริการตั๋วแลกเงินเพื่อกู้ยืมเงินจากประชาชน (KTB-B/E)
ในปีที่ผ่านมาธนาคารมีความต้องการที่จะเสนอทางเลือกในการออมให้กับลูกค้า
ธนาคารจึงเสนอตั๋วแลกเงินเพื่อกู้ยืมเงินจากประชาชน แบบห้ามโอนเปลี่ยนมือ (Non
Transferable) โดยมีอายุตั๋ว 1 เดือน 3 เดือน และ 6 เดือน
ซึ่งเสนอขายสำหรับลูกค้ารายใหญ่ และลูกค้ารายย่อย แบ่งตามมูลค่าหน้าตั๋วที่ออก ตั๋วแลกเงินนี้
นอกจากจะเป็นทางเลือกในการออมทางหนึ่งแล้วยังสามารถใช้เป็นหลักประกันสินเชื่อของธนาคารได้ด้วย

-   ผลิตภัณฑ์ธนาคารอิเล็กทรอนิกส์

เนื่องจากปัจจุบันการให้บริการของธนาคารมุ่งเน้นความสะดวกรวดเร็วทันต่อเวลา
ธนาคารจึงได้ขยายช่องทางเครือข่าย จากเดิมที่ธนาคารเคยให้บริการผ่านเครื่อง ATM เครื่อง
ADM และ เครื่องปรับสมุดอัตโนมัติ แต่เฉพาะที่สาขาของธนาคาร
เป็นการให้บริการธนาคารอิเล็กทรอนิกส์ โดยยังคงให้ความปลอดภัยกับการทำธุรกรรมต่างๆ
เท่ากับการทำธุรกรรมผ่านสาขาแบบเดิม โดยกลุ่มลูกค้าเป้าหมายคือ
กลุ่มลูกค้าที่ต้องการความสะดวกรวดเร็วในการรับบริการและไม่สะดวกที่จะไปรับบริการที่สาขาของธนาคาร
และมีความรู้ความสามารถในการใช้ช่องทางอิเล็กทรอนิกส์ ทั้งนี้ บริการอิเล็กทรอนิกส์ของธนาคาร
ได้แก่

1)  บริการ Krung Thai Tele bank
    เป็นบริการการเงินที่อำนวยความสะดวกให้กับลูกค้าของธนาคาร ในการทำรายการด้านบัญชี
    ได้แก่ การสอบถามยอด การโอนเงินระหว่างบัญชี การชำระค่าสินค้าและบริการ
    การลงทะเบียนเรียน การซื้อขายหน่วยลงทุนการสอบถามข้อมูลธนาคาร ผ่านโทรศัพท์ชนิดกดปุ่ม
    หมายเลข 1551

2)  บริการ KTB Online เป็นบริการทางการเงินผ่าน Internet (Internet Banking)
    สำหรับลูกค้าบุคคลทั่วไปผ่าน Website ของธนาคาร โดยลูกค้าสามารถใช้บริการต่าง ๆ
    ในระบบ ซึ่งได้แก่ บริการด้านการบัญชี คือลูกค้าสามารถสอบถาม หรือเรียกดูข้อมูลด้านบัญชี
    Account Summary สอบถามยอดคงเหลือ สอบถามรายการเคลื่อนไหว Download
    Statement โอนเงินระหว่างบัญชีตนเอง โอนเงินไปยังบัญชีบุคคลอื่น และบัญชีต่างธนาคาร
    กำหนดการโอนเงินล่วงหน้า/ซ้ำอัตโนมัติ อีกทั้ง
    ลูกค้ายังสามารถใช้บริการด้านการบริการชำระค่าสินค้าและบริการ บริการด้านเช็คและบัตร
    สมัครใช้บริการหักบัญชีอัตโนมัติ (Direct Debit) และบริการด้านข้อมูลอื่น ๆ ได้ด้วย

3)  บริการ KTB E-commerce เป็นบริการที่ธนาคารเปิดขึ้นเพื่อรองรับธุรกรรม online
    ของผู้ที่มีการซื้อขายสินค้าและบริการของร้านค้าที่มีการซื้อขายบน Internet
    รวมไปถึงการชำระค่าสาธารณูปโภคที่ตกลงกับธนาคารโดยชำระเงินผ่าน Payment Gateway
    ของธนาคาร

การนำช่องทางอิเล็กทรอนิกส์ข้างต้นมาใช้ ทำให้ธนาคารสามารถให้บริการครอบคลุมมากยิ่งขึ้น อาทิ
สมัครใช้บริการหักบัญชีเพื่อชำระค่าสินค้าและบริการ ค่าสาธารณูปโภคอัตโนมัติ (Direct Debit)
ผ่าน เครื่อง ATM และ Internet
ให้บริการระบบลงทะเบียนเรียนและชำระเงินค่าลงทะเบียนเรียนของสถาบันการศึกษา

3.3 บริการ Processing Bank

ผลิตภัณฑ์ทางด้านการบริการจัดการทางการเงิน (Processing Banking)
เป็นบริการพื้นฐานซึ่งลูกค้าทุกกลุ่มมีความต้องการใช้บริการเพื่อเพิ่มประสิทธิภาพในการจัดการทางการเงิน
ดังนั้น ธนาคารจึงสามารถนำเสนอบริการให้กับลูกค้าได้ทุกกลุ่มได้ไม่จำกัด โดยลักษณะบริการ
Processing Bank ประกอบด้วยไปด้วยการบริการที่ครอบคลุม 4 ด้าน ดังต่อไปนี้

1)  ผลิตภัณฑ์ทางด้านการชำระเงิน (Payment Solutions) ได้แก่
    ระบบการโอนเงินเพื่อชำระค่าสินค้าและบริการต่าง ๆ ระบบการโอนจ่ายเงินเดือน
    ระบบการพิมพ์เช็คและรับแจกจ่ายเช็คแทนลูกค้า การจ่ายภาษี และ สาธารณูปโภคต่าง ๆ
    เป็นต้น

2)  การรับชำระเงิน (Collection Solutions) ได้แก่ การเรียกเก็บเช็ค
    และส่งเข้าระบบเคลียร์ริ่งของธนาคารแห่งประเทศไทย การรับชำระผ่านช่องทางต่าง ๆ
    ของธนาคาร เช่น เคาน์เตอร์ ATM Internet Banking และ Krung Thai Tele Bank
    นอกจากนี้ยังสามารถขยายการบริการไปถึงการตัดบัญชีอัตโนมัติทั้งแบบ Batch และแบบ Host
    to Host

3)  การบริหารสภาพคล่อง (Liquidity Solutions) ได้แก่
    การบริหารสภาพคล่องแบบกลุ่มบริษัทและการบริหารกระแสเงินสดของลูกค้าเพื่อให้เกิดประโยชน์สูงสุด
    เช่น ระบบการ Sweep
    (การโอนเงินจากบัญชีออมทรัพย์ไปยังกระแสรายวันอัตโนมัติเมื่อมีเช็คมาเรียกเก็บ)
    เพื่อให้ลูกค้าได้รับประโยชน์จากดอกเบี้ยในบัญชีออมทรัพย์

4)  การบริหารข้อมูลที่เกี่ยวเนื่องกับข้อมูลของบริการ Processing Banking (Information
    Management) ได้แก่ ระบบ Electronic Banking
    ที่อำนวยความสะดวกให้กับลูกค้าในการใช้บริการส่งคำสั่งต่าง ๆ ดังกล่าวข้างต้น
    ที่เกี่ยวข้องกับ Processing Bank
    รวมถึงข้อมูลการรับชำระเงินที่ทางลูกค้าสามารถตรวจสอบได้ตลอดเวลาและ Download
    ข้อมูลเพื่อไปใช้ประโยชน์ในระบบงานอื่น ๆ ต่อไปได้
    อีกทั้งสามารถดูความเคลื่อนไหวของบัญชีเงินฝาก
    และข่าวสารทางด้านการเงินอันเป็นประโยชน์สำหรับลูกค้า เป็นต้น

3.4 บริการการค้าระหว่างประเทศ

ธนาคารให้บริการด้านเอกสารเกี่ยวกับพิธีการการค้าระหว่างประเทศในการสั่งสินค้าเข้า
ส่งสินค้าออก และหนังสือค้ำประกันต่างประเทศ กลุ่มลูกค้าเป้าหมายเป็นลูกค้าภาครัฐและลูกค้าธุรกิจ
ตั้งแต่ธุรกิจขนาดกลางและขนาดย่อม
จนถึงธุรกิจขนาดใหญ่ที่ประกอบธุรกิจในการนำเข้าและส่งออกสินค้า

บริการการค้าระหว่างประเทศ ได้แก่

1)  บริการด้านสินค้าเข้า
    เป็นบริการที่อำนวยความสะดวกแก่ลูกค้าที่ประกอบธุรกิจในการสั่งซื้อสินค้าเข้าจากต่างประเทศเพื่อจำหน่ายหรือผลิตเพื่อจำหน่าย
    ได้มีเงินทุนหมุนเวียนในการดำเนินกิจการ ประกอบด้วย บริการเปิด/แก้ไข Letter of
    Credit เพื่อชำระค่าสินค้า (Letter of Credit Issuance/ Amendment),
    บริการสินเชื่อเพื่อการนำเข้า (Trust Receipt),
    บริการเรียกเก็บเงินตามตั๋วเรียกเก็บสินค้าเข้า (Import Bills for Collection),
    Shipping Guarantee (S/G) & Delivery Order (D/O), Forward Contract,
    บริการโอนเงินออกเพื่อชำระค่าสินค้า (Outward Remittance)

2)  บริการด้านสินค้าออก
    เป็นบริการที่อำนวยความสะดวกแก่ลูกค้าที่ประกอบธุรกิจในการส่งสินค้าออกไปจำหน่ายยังต่างประเทศ
    ได้มีเงินทุนหมุนเวียนในการดำเนินกิจการ ประกอบด้วย บริการแจ้งการเปิด / แก้ไข / โอน
    / ยืนยัน Letter of Credit, บริการโอนสิทธิการชำระเงินตาม Letter of Credit
    และ B/C (Assignment of proceeds under Letter of Credit and B/C),
    บริการรับซื้อตั๋วสินค้าออกตาม Letter of Credit, บริการรับซื้อตั๋วสินค้าออกตาม Letter
    of Credit แบบ Without Recourse, บริการรับซื้อตั๋วเรียกเก็บสินค้าออก,
    บริการเรียกเก็บเงินตามตั๋วสินค้าออก, บริการสินเชื่อเพื่อการส่งออก (Packing Credit :
    P/C), Forward Contract, e-Export Bills บริการให้ลูกค้า Present
    เอกสารส่งออกผ่านระบบ Internet, บริการแจ้งการเปิด / แก้ไข L/C ผ่าน Internet
    (e-Mail L/C Advising)

3)  บริการด้านหนังสือค้ำประกัน (Letter of Guarantee และ Standby Letter of
    Credit)
    เป็นบริการที่อำนวยความสะดวกแก่ลูกค้าในการประกอบธุรกิจที่มีความจำเป็นต้องออกหนังสือค้ำประกันในการสั่งซื้อสินค้า
    ส่งออกสินค้า หรือประมูลงานก่อสร้างต่าง ๆ ประกอบด้วย บริการแจ้งการเปิด / แก้ไข
    หนังสือค้ำประกัน Letter of guarantee และ Standby Letter of Credit,
    บริการออก / แก้ไข หนังสือค้ำประกัน Letter of guarantee และ Standby Letter
    of Credit ตามคำขอของธนาคารตัวแทนในต่างประเทศต่อผู้รับประโยชน์ในประเทศไทย
    และ ตามคำขอของลูกค้าต่อผู้รับประโยชน์ในต่างประเทศ, บริการอื่น เช่น
    การออกหนังสือรับรองฐานะการเงินของลูกค้า

3.5 ผลิตภัณฑ์ธุรกิจบริหารเงิน

ธนาคารให้บริการธุรกรรมด้านบริหารเงินกับลูกค้าที่ทำธุรกิจเกี่ยวกับการนำเข้าและส่งออกสินค้าและบริการ
ซึ่งมีความต้องการที่จะลดความเสี่ยงในความผันผวนของอัตราแลกเปลี่ยนหรืออัตราดอกเบี้ย
ประกอบด้วย
ธุรกรรมหลัก 2 ประเภทดังนี้

1.  บริการธุรกรรมซื้อขายเงินตราต่างประเทศ (Foreign Exchange)

ธนาคารให้บริการซื้อขายเงินตราต่างประเทศ ในสกุลต่าง ๆ ซึ่งประกอบด้วยธุรกรรมประเภทต่าง
ๆ ดังนี้

1)  Spot หมายถึง ธุรกรรมการซื้อหรือขายเงินตราต่างประเทศ
    โดยมีการส่งมอบเงินในระยะเวลา 2 วัน
    ทำการ

2)  Forward หมายถึง ธุรกรรมการซื้อหรือขายเงินตราต่างประเทศ ที่มีการกำหนดราคาแน่นอน
    ณ วันที่ทำการตกลงราคาซื้อขาย และครบกำหนดส่งมอบตามระยะเวลาที่กำหนดไว้ล่วงหน้า

3)  Swap หมายถึง ธุรกรรมการซื้อและขายคืน หรือ ขายและซื้อคืนเงินตราต่างประเทศ
    โดยมีสัญญาว่าจะขาย/ซื้อ
    เงินตราต่างประเทศคืนในอนาคตในราคาตามที่ได้ตกลงกันในวันที่ทำธุรกรรม
    โดยมีกำหนดส่งมอบตามระยะเวลาที่กำหนดไว้ล่วงหน้า

4)  Foreign Exchange Options หมายถึง ตราสารสิทธิที่ให้สิทธิแก่ผู้ซื้อหรือผู้ถือ option
    ในการซื้อ/ไม่ซื้อ หรือ ขาย/ไม่ขายสกุลเงิน ณ ราคาที่ตกลงไว้ล่วงหน้า
    ภายในวันที่กำหนดไว้ล่วงหน้าหรือวันหมดอายุ

    1.  บริการเกี่ยวกับตราสารอนุพันธ์ (Derivative)

ประกอบด้วย

1)  Interest Rate Swap หมายถึง
    สัญญาทางการเงินที่ธนาคารและลูกค้าตกลงที่จะแลกเปลี่ยนภาระการชำระดอกเบี้ยที่แตกต่างกันของเงินสกุลเดียวกัน
    เพื่อป้องกันความเสี่ยงจากความผันผวนของอัตราดอกเบี้ย
    ซึ่งดอกเบี้ยที่ต้องชำระขึ้นอยู่กับจำนวนเงินต้นอ้างอิงตามที่ระบุไว้ในสัญญา  

2)  Cross Currency Interest Rate Swap หมายถึง
    สัญญาที่ธนาคารและลูกค้าตกลงที่จะแลกเปลี่ยนทั้งภาระการรับจ่ายเงินคนละสกุล
    และภาระดอกเบี้ยที่แตกต่างกัน ภายในระยะเวลาที่กำหนดไว้
    เพื่อป้องกันความเสี่ยงจากความผันผวนของอัตราแลกเปลี่ยนและอัตราดอกเบี้ย

3.6 ผลิตภัณฑ์ธุรกิจวาณิชธนกิจ

ธนาคารมีบริการด้านการจัดจำหน่ายและรับประกันการจำหน่ายตราสารหนี้ (Underwriting &
Arranging) ให้แก่ลูกค้าทั้งหน่วยงานรัฐบาล รัฐวิสาหกิจ และกลุ่มลูกค้าธุรกิจ
ที่มีความประสงค์ที่จะระดมทุนด้วยการออกตราสารหนี้
โดยธนาคารอาจเสนอเข้าเป็นผู้รับประกันการจำหน่ายตราสารหนี้แต่เพียงผู้เดียว
หรือเป็นผู้ดำเนินการจัดหาสถาบันการเงินที่สนใจเข้าร่วมกับธนาคารในการจัดจำหน่าย
เพื่อให้การจัดจำหน่ายตราสารหนี้ แต่ละครั้งบรรลุวัตถุประสงค์ของบริษัทผู้ออกตราสารหนี้
ไม่ว่าจะเป็นการจำหน่ายสู่นักลงทุนรายย่อยหรือการจำหน่ายในวงจำกัดเฉพาะนักลงทุนสถาบันและนักลงทุนรายใหญ่

นอกจากนี้ ธนาคารยังให้บริการในการเป็นตัวแทนจำหน่ายหลักทรัพย์ทั้งตราสารหนี้ และตราสารทุน
ผ่านเครือข่ายสาขาของธนาคาร ซึ่งทำให้การจำหน่ายหลักทรัพย์ต่าง ๆ
กระจายไปสู่นักลงทุนรายย่อยได้อย่างกว้างขวาง
โดยธนาคารได้พัฒนาระบบเทคโนโลยีสารสนเทศเพื่อสนับสนุนและอำนวยความสะดวกในการจองซื้อหลักทรัพย์ที่สาขาทั่วประเทศ
เพื่อเตรียมพร้อมในการขยายธุรกรรมการจำหน่ายหลักทรัพย์ผ่านเครือข่ายสาขาของธนาคาร
โดยในปี 2550 ธนาคารเป็นผู้ดำเนินการจำหน่ายพันธบัตรออมทรัพย์ธนาคารแห่งประเทศไทย
และพันธบัตรออมทรัพย์กองทุนเพื่อการฟื้นฟูและพัฒนาระบบสถาบันการเงิน

3.7 บริการธุรกิจปริวรรต

ธนาคารมีบริการด้านปริวรรตเงินตราต่างประเทศ
ซึ่งให้บริการและให้คำปรึกษาครอบคลุมทุกวัตถุประสงค์ตามความต้องการของลูกค้า ทั้งด้านธุรกิจ
การลงทุน การทำงาน การศึกษา และการท่องเที่ยวในต่างประเทศ
โดยมีลักษณะผลิตภัณฑ์ที่หลากหลาย ดังนี้

1)  บริการรับซื้อขายธนบัตรต่างประเทศสกุลเงินต่าง ๆ จำนวน 30 สกุลเงิน
    ซึ่งลูกค้าสามารถเลือกใช้บริการได้ที่ สำนักงานใหญ่ สาขาต่าง ๆ และ
    สำนักงานแลกเปลี่ยนเงิน

2)  บริการโอนเงินต่างประเทศ

    1.  บริการโอนเงินออก :
        ธนาคารให้บริการโอนเงินออกไปต่างประเทศตามวัตถุประสงค์ของลูกค้า เช่น
        โอนเงินให้นักเรียนที่ศึกษาอยู่ต่างประเทศ โอนชำระค่าสินค้า และบริการ เป็นต้น
        โดยลูกค้าสามารถเลือกโอนเงินโดยวิธีต่าง ๆ ได้แก่ โอนผ่านระบบ Internet
        (E-Payment), โอนผ่านระบบ S.W.I.F.T. และโอนผ่านระบบ CMT (Coinstar
        Money Transfer)
        ซึ่งให้บริการโอนเงินด่วนระหว่างประเทศสำหรับลูกค้าที่ต้องการโอนเงินจำนวนไม่มาก
        สะดวก รวดเร็ว ปลอดภัย ถึงมือผู้รับภายใน 5 นาที โดยไม่ต้องมีบัญชีกับธนาคาร

    2.  บริการรับเงินโอนเข้า :
        ธนาคารให้บริการรับเงินที่โอนมาจากต่างประเทศเพื่อจ่ายให้แก่ผู้รับเงินในประเทศด้วยวัตถุประสงค์ต่าง
        ๆ เช่น การลงทุน การชำระค่าสินค้าและบริการ
        การโอนเงินรายได้จากการทำงานในต่างประเทศ เป็นต้น

    3.  บริการ E-Advice : ธนาคารให้บริการแจ้งการทำรายการเงินโอนเข้า - ออกทาง
        e-mail

3)  บริการขายดราฟต์ต่างประเทศสกุลเงินต่าง ๆ โดยสามารถถือแทนเงินสด
    เพื่อนำไปชำระค่าสินค้าหรือบริการในต่างประเทศ

4)  บริการรับซื้อตั๋วเงินต่างประเทศ ได้แก่ ธนาณัติ (Money Order), เช็ค/ดราฟต์,
    เช็คเดินทาง ฯลฯ.

5)  บริการเรียกเก็บตั๋วเงินต่างประเทศ โดยผ่านตัวแทนของธนาคารในต่างประเทศซึ่งมีอยู่ทั่วโลก
    เพื่อจ่ายเงินให้ลูกค้าตามที่ลูกค้ามีคำสั่งเรียกเก็บต่อไป

6)  บริการขายเช็คเดินทางต่างประเทศ ในสกุลเงินต่าง ๆ ได้แก่ ดอลลาร์สหรัฐอเมริกา, ยูโร,
    เยนญี่ปุ่น, ดอลลาร์ออสเตรเลีย เป็นต้น ซึ่งสามารถใช้แทนเงินสด
    หรือแลกเป็นเงินตราสกุลต่าง ๆ ได้ โดยไม่มีวันหมดอายุการใช้ มีความปลอดภัยสูง
    ทั้งนี้หากเกิดการสูญหาย หรือถูกขโมย ลูกค้าสามารถติดต่อธนาคารเจ้าของเช็คเดินทาง
    หรือธนาคารที่เป็นตัวแทน (Refund Agent) เพื่อขอให้ออกเช็คฉบับใหม่ทดแทนได้

7)  บริการพิเศษด้านอื่น ๆ ได้แก่
    การอำนวยความสะดวกให้กับลูกค้าโดยมีบริการจัดส่งเอกสารเกี่ยวกับธุรกิจปริวรรตต่าง ๆ ณ
    ที่ทำการลูกค้า, บริการให้คำปรึกษา
    แนะนำธุรกรรมทางการเงินที่เหมาะสมกับผู้ที่ต้องเดินทางไปต่างประเทศ
    และบริการจ่ายเงินตามบัตรเครดิตต่างประเทศ

3.8 ผลิตภัณฑ์และบริการของบริษัทในเครือที่เสนอขายผ่านธนาคาร

ธนาคารได้ร่วมกับบริษัทในเครือนำเสนอผลิตภัณฑ์ทางการเงินที่ครบวงจรผ่านช่องทางการให้บริการของธนาคารเพื่อตอบสนองทุกความต้องการของลูกค้า
ซึ่งสอดคล้องกับนโยบายการเป็น “The Convenience Bank” ของธนาคาร
โดยมีผลิตภัณฑ์ที่นำเสนอ ได้แก่

1.  บริการประกันชีวิตและประกันวินาศภัย

ธนาคารดำเนินธุรกิจนายหน้าประกันชีวิต และประกันภัย
โดยส่งเสริมการจัดจำหน่ายผลิตภัณฑ์ประกันชีวิตของ บจก.กรุงไทย แอกซ่า ประกันชีวิต
และประกันวินาศภัยซึ่งรวมถึง บจก.กรุงไทยพานิชประกันภัย บมจ.ทิพยประกันภัย
ซึ่งประกันภัยประเภทต่าง ๆ ได้แก่ การประกันภัยรถยนต์ การประกันภัยการขนส่งทางทะเล
การประกันอัคคีภัย และการประกันภัยเบ็ดเตล็ดอื่น ๆ
โดยธนาคารนำเสนอผลิตภัณฑ์ดังกล่าวผ่านช่องทางจัดจำหน่ายต่างๆ ของธนาคารเช่น
เครือข่ายสาขา สำนักงานธุรกิจ ฝ่ายงานต่าง ๆ
ในสายงานธุรกิจขนาดใหญ่และสายงานธุรกิจภาครัฐเป็นต้น
อีกทั้งมีช่องทางจัดจำหน่ายผลิตภัณฑ์ประกันชีวิตให้กับลูกค้าของธนาคารผ่านช่องทางโทรศัพท์
(Outbound) และเพิ่มจำนวนเจ้าหน้าที่ที่ปรึกษาทางการเงิน (FA) ของ บจก.กรุงไทย แอกซ่า
ประกันชีวิต ที่ประจำอยู่ ณ สาขาของธนาคารที่ครอบคลุมทั่วประเทศ

2.  บริการจัดการกองทุน

ธนาคารให้บริการเป็นตัวแทนสนับสนุนการขายหน่วยลงทุนกองทุนของบริษัทในเครือ คือ
บมจ.หลักทรัพย์จัดการกองทุน กรุงไทย โดยบริษัทรับจัดการบริหารสินทรัพย์ให้กับสถาบัน องค์กร
และรัฐวิสาหกิจขนาดใหญ่ ภายใต้ใบอนุญาตบริหารกองทุนรวม
กองทุนส่วนบุคคลและกองทุนสำรองเลี้ยงชีพ
โดยดำเนินการผ่านช่องทางจัดจำหน่ายของธนาคารซึ่งประกอบไปด้วย สาขาของธนาคาร, Krung
Thai Tele Bank และ ATM
โดยเน้นศักยภาพความรอบรู้ผลิตภัณฑ์กองทุนรวมให้กับเจ้าหน้าที่สาขาของธนาคาร

3.  บริการด้านบัตรเครดิตและสินเชื่อบุคคล

ธนาคารให้บริการด้านบัตรเครดิตผ่าน บมจ.บัตรกรุงไทย ซึ่งเป็นบริษัทในเครือของธนาคาร
ซึ่งจดทะเบียนในตลาดหลักทรัพย์แห่งประเทศไทย โดยแบ่งธุรกิจออกเป็น 3 กลุ่มหลักคือ

1)  บัตรเครดิต (Credit Card Business)

2)  สินเชื่อบุคคล (Personal Loan Business) ในชื่อของ “KTC Cash”
    ดำเนินธุรกิจให้บริการสินเชื่อไม่มีหลักประกันสำหรับลูกค้าบุคคลธรรมดาที่มีงานประจำและมีรายได้ต่อเดือนที่แน่นอน

3)  สินเชื่อเจ้าของกิจการ (Self-Employed Loan) ในชื่อของ “KTC Million”
    ดำเนินธุรกิจให้บริการสินเชื่อไม่มีหลักประกันสำหรับเจ้าของกิจการที่ต้องการเงินทุนหมุนเวียน

นอกจากนี้ บริษัทยังให้บริการเกี่ยวกับผลิตภัณฑ์เพื่อการชำระเงิน (Payment Product
Business) ซึ่งเป็นบริการเพื่อเพิ่มความสะดวกในการรับชำระเงินแทนผู้ถือบัตร ได้แก่
Corporate Card, Government Service Card, บัตรเติมน้ำมัน (Fleet Card)
การชำระค่าสินค้าบริการผ่านอินเตอร์เน็ตด้วย

3.8.4 บริการเช่าซื้อและลีสซิ่ง

ธนาคารมีการลงทุนใน บจก.เคทีบี ลีสซิ่ง โดยให้บริการเช่าซื้อและลีสซิ่ง
เพื่อส่งเสริมบริการของธนาคารให้ครบถ้วน โดยสามารถแบ่งประเภทธุรกิจเป็น 4 ประเภท ได้แก่

1)  เช่าซื้อ (Hire Purchase) ซึ่งผู้เช่าซื้อสามารถจะผ่อนชำระค่างวดตามเงื่อนไขของสัญญา
    และเมื่อผู้เช่าซื้อได้ปฏิบัติตามสัญญาครบถ้วนแล้ว กรรมสิทธิ์จะถูกโอนไปยังผู้ซื้อ
    เมื่อสิ้นสุดสัญญาการเช่าซื้อ
    โดยมุ่งเน้นการให้เช่าซื้อรถยนต์แก่บุคคลธรรมดา

2)  เช่าซื้อสินค้าอุปโภค (Consumer Finance)
    การบริการเหมือนเช่าซื้อปกติตามที่กล่าวไปแล้วข้างต้น
    แต่บริษัทจะรวบรวมสินค้าเพื่อนำเสนอแก่ลูกค้าของธนาคาร
    โดยมุ่งเน้นทรัพย์สินประเภทสินค้าอุปโภค อาทิ รถจักรยานยนต์ เครื่องใช้ไฟฟ้า คอมพิวเตอร์
    โทรศัพท์มือถือ ให้บริการแก่ บุคคลธรรมดา

3)  เช่าแบบลีสซิ่ง (Financial & Operating Lease) บริการสินเชื่อสำหรับเช่าสินทรัพย์
    โดยประเภททรัพย์สินที่ให้บริการ ได้แก่ สังหาริมทรัพย์ทุกประเภท รถยนต์ เครื่องจักร
    และอุปกรณ์สำนักงานต่างๆ ให้บริการแก่ นิติบุคคล เพื่อการใช้งานในกิจการ
    เป็นสินเชื่อระยะปานกลาง หรือ ระยะยาว 3-5 ปี โดยเน้น
    นิติบุคคลที่ต้องการใช้บริการรถยนต์ และเมื่อครบสัญญาเช่า ผู้เช่ามีสิทธิจะเลือกซื้อทรัพย์สิน
    ตามราคาที่ได้ตกลงกันไว้

4)  เช่าลีสซิ่งรถยนต์แบบดำเนินการ (Auto Maintenance Lease)
    เป็นการให้เช่าลีสซิ่งรถยนต์ ให้บริการแก่ องค์กรขนาดใหญ่ เช่น หน่วยราชการ รัฐวิสาหกิจ
    ธนาคาร บริษัทเอกชน
    โดยบริษัทเป็นผู้รับผิดชอบในการจัดหารถยนต์เพื่อใช้ในกิจการของผู้ประกอบการ
    ผู้เช่าเป็นผู้ชำระค่าเช่าแต่ละเดือนซึ่งคงที่ตลอดอายุสัญญา
    บริการประเภทนี้จะช่วยให้ผู้เช่าสามารถบริหารจัดการเรื่องเกี่ยวกับรถยนต์ได้อย่างมีประสิทธิภาพมากยิ่งขึ้น

นอกจากนี้ ธนาคารยังได้ร่วมลงทุนกับกลุ่ม ไอ บี เจ ลิสซิ่ง
ประเทศญี่ปุ่นซึ่งให้บริการในลักษณะลีสซิ่ง ได้แก่
เช่าซื้อ (Hire Purchase), เช่าแบบลีสซิ่ง (Financial & Operating Lease)
และเช่าลีสซิ่งรถยนต์แบบดำเนินการ (Auto Maintenance Lease) โดยมุ่งเน้นลูกค้ารายใหญ่

1.  บริการนายหน้าค้าหลักทรัพย์

ธนาคารได้ลงทุนในบล.เคทีบี (KTB Securities Co.,Ltd : KTBS) (เดิมชื่อบริษัทหลักทรัพย์
ทีเอสอีซี จำกัด)
ซึ่งได้รับอนุญาตให้ประกอบธุรกิจหลักทรัพย์ 3 ประเภท คือ
บริการด้านธุรกิจนายหน้าซื้อขายหลักทรัพย์ บริการด้านวาณิช
ธนกิจ และบริการด้านการวิเคราะห์หลักทรัพย์

ทั้งนี้
ธนาคารมุ่งเน้นขยายการให้บริการแก่ลูกค้าของธนาคารโดยการเพิ่มช่องทางการเข้าถึงข้อมูลในการซื้อขายหลักทรัพย์ในตลาดหลักทรัพย์แห่งประเทศไทยผ่านระบบอินเตอร์เน็ต
และสำนักงานสาขาของธนาคาร ซึ่งเป็นการขยายฐานลูกค้านักลงทุน
โดยบริษัทติดตั้งอุปกรณ์คอมพิวเตอร์ไว้เพื่อให้บริการแก่ลูกค้าในการทำธุรกรรมซื้อขายหลักทรัพย์ผ่าน
www.ktbstoday.com ได้อย่างสะดวก

3.9 ภาพรวมตลาด ภาวะการแข่งขัน ศักยภาพในการแข่งขัน

3.9.1 ภาพรวมเศรษฐกิจและภาวะตลาด

-   ภาพรวมตลาด

การดำเนินธุรกิจธนาคารพาณิชย์ในปี 2550 เป็นไปอย่างลำบากนับจากปี 2545
ที่เศรษฐกิจฟื้นตัวสู่ภาวะปกติหลังจากประสบวิกฤตการณ์ทางการเงินปี 2540
เนื่องจากในปีนี้มีปัจจัยลบที่เกิดขึ้นพร้อมกันไม่ว่าจะเป็นปัจจัยภายในประเทศจากภาวะเศรษฐกิจที่ชะลอตัวและการบังคับใช้กฎระเบียบที่เข้มงวดของทางการ
โดยเฉพาะมาตรการสำรองค่าเผื่อหนี้สงสัยจะสูญตามมาตรฐานการบัญชีระหว่างประเทศ ฉบับที่ 39
(IAS39) และปัจจัยภายนอกจากปัญหา subprime ในประเทศสหรัฐฯ
ที่ส่งผลกระทบไปทั่วโลกรวมทั้งประเทศไทยด้วย
กดดันให้ผลประกอบการโดยรวมของธนาคารพาณิชย์ไทยทั้งระบบในปี 2550 ด้อยลง
โดยมีรายละเอียด ดังนี้

  ผลประกอบการของธนาคารพาณิชย์โดยรวม

1)  ด้านเงินฝาก เพิ่มขึ้นเพียงร้อยละ 0.3 เนื่องจากสภาพคล่องอยู่ในระดับสูง
    ธนาคารพาณิชย์จึงไม่จำเป็นต้องระดมเงินฝากมาก
    ประกอบกับอัตราดอกเบี้ยที่มีแนวโน้มลดลงตั้งแต่ต้นปีไม่จูงใจต่อการฝากเงิน
    ทำให้ธนาคารพาณิชย์ต้องออกตั๋วแลกเงินที่ให้อัตราผลตอบแทนสูง
    เพื่อเป็นทางเลือกและจูงใจลูกค้าที่หันไปสนใจลงทุนในตลาดทุนและตราสารหนี้
    ส่งผลให้เงินกู้ยืมเพิ่มขึ้นถึงร้อยละ 27.9 จากปี 2549

2)  ด้านเงินให้สินเชื่อ เพิ่มขึ้นร้อยละ 5.6 ชะลอลงจากร้อยละ 6.1 ในปี 2549 โดยในช่วง 3
    ไตรมาสแรกซบเซาลงมาก
    และมาขยายตัวอย่างก้าวกระโดดกว่าเท่าตัวในไตรมาสสุดท้ายของปี
    เนื่องจากปัจจัยการเมืองมีความชัดเจนขึ้นหลังการเลือกตั้งทั่วประเทศในเดือนธันวาคม
    ส่งผลให้ความเชื่อมั่นในการลงทุนและการบริโภคปรับตัวดีขึ้น

3)  ด้านสภาพคล่อง
    สภาพคล่องโดยรวมในตลาดแม้จะอยู่ในระดับสูงแต่ปรับลดลงจากความต้องการสินเชื่อที่เร่งตัวขึ้นมากในไตรมาสสุดท้ายของปี
    โดยอัตราส่วนเงินให้สินเชื่อต่อเงินฝากเฉลี่ยเพิ่มขึ้นเป็นร้อยละ 93.4 จากร้อยละ 88.7 ในปี
    2549

4)  ด้านสินเชื่อด้อยคุณภาพ (NPLs) เพิ่มขึ้นร้อยละ 1.8 จากที่ลดลงในปี 2549
    เนื่องจากภาวะเศรษฐกิจที่ชะลอตัวทำให้ความสามารถในการชำระหนี้ลดลง
    ขณะที่สัดส่วนสินเชื่อด้อยคุณภาพต่อสินเชื่อทั้งหมด ในปี 2550 ลดลงเป็นร้อยละ 4.3
    จากร้อยละ 4.5 ในปีก่อน เนื่องจากสินเชื่อขยายตัวในอัตราเร่งมากกว่า NPLs

5)  ด้านกำไรสุทธิ ลดลงร้อยละ 84.2 เนื่องจากค่าใช้จ่ายรวมเพิ่มขึ้นถึงร้อยละ 13.3
    จากภาระการสำรองค่าเผื่อหนี้สงสัยจะสูญตามมาตรฐานบัญชีใหม่ที่เพิ่มขึ้นมากถึงร้อยละ 52.0
    ขณะที่ รายได้รวมเพิ่มขึ้นเพียงร้อยละ 3.7

การเปลี่ยนแปลงที่สำคัญ ในปี 2550 ธนาคารพาณิชย์ไทยมีการเปลี่ยนแปลงโครงสร้างผู้ถือหุ้น
โดยการร่วมทุนกับบริษัทต่างชาติ เพื่อเพิ่มศักยภาพในการแข่งขันหรือในการขยายงานให้มากยิ่งขึ้น

-   ปัจจัยสำคัญที่ส่งผลต่อภาวะธุรกิจธนาคารพาณิชย์

1)  ภาวะเศรษฐกิจที่ไม่เอื้ออำนวย จากแรงกดดันของปัจจัยทั้งภายในและภายนอกประเทศ
    ส่งผลกระทบต่อความต้องการสินเชื่อ และความสามารถในการชำระหนี้ของลูกค้า
    ทำให้ธนาคารพาณิชย์ต่างต้องระมัดระวังการปล่อยสินเชื่อยิ่งขึ้น
    เป็นเหตุให้ผลประกอบการของธนาคารพาณิชย์ลดลง

2)  มาตรฐานการบัญชีระหว่างประเทศ ฉบับที่ 39 (IAS39)
    ที่กำหนดให้ธนาคารต้องสำรองค่าเผื่อหนี้สงสัยจะสูญในอัตราร้อยละ 100 สำหรับลูกหนี้ NPLs
    ทุกรายภายในสิ้นปี 2550 ประกอบกับภาวะเศรษฐกิจที่ชะลอตัวกดดันให้ NPLs เพิ่มขึ้น
    ทำให้ธนาคารมีภาระค่าใช้จ่ายค่าเผื่อหนี้สงสัยจะสูญเฉลี่ยเพิ่มขึ้นมาก
    กำไรสุทธิของทั้งระบบจึงลดลงมากที่สุดในรอบ 5 ปี

3)  วิกฤติปัญหา subprime ในสหรัฐฯ ส่งผลกระทบไปทั่วโลกรวมทั้งประเทศไทย
    โดยตราสารหนี้ประเภท Collateralized Debt Obligation (CDO)
    ที่ธนาคารพาณิชย์ไทยไปลงทุนในต่างประเทศ เกิดการด้อยค่าลง
    ทำให้ธนาคารมีภาระค่าใช้จ่ายในการตั้งสำรองการด้อยค่าของตราสารหนี้ดังกล่าวซึ่งเป็นปัจจัยเพิ่มเติมให้กำไรสุทธิของธนาคารพาณิชย์ทั้งระบบลดลง

    -   ภาวะการแข่งขัน

ปี 2550 ธุรกิจธนาคารพาณิชย์มีการแข่งขันที่ไม่รุนแรงมากนัก
เนื่องจากภาวะเศรษฐกิจชะลอตัวจึงไม่เอื้อต่อการเร่งขยายสินเชื่อ
ประกอบกับสถาบันการเงินทุกแห่งต้องปฏิบัติตามเกณฑ์ IAS39 ที่เข้มงวดขึ้นมาก ขณะที่ NPLs
มีทิศทางเพิ่มขึ้นมาตั้งแต่ต้นปี 2550 ทำให้ธนาคารทุกแห่งต้องให้ความสำคัญกับการเร่งแก้ปัญหา
NPLs และระมัดระวังการปล่อยสินเชื่อใหม่ เพื่อลดความเสี่ยงจาก NPLs
และภาระการสำรองที่อาจเพิ่มขึ้นในอนาคต
กลยุทธ์โดยรวมของธนาคารพาณิชย์ในปีนี้จึงมุ่งไปที่การหารายได้จากค่าธรรมเนียมเพื่อชดเชยรายได้จากดอกเบี้ยที่มีแนวโน้มชะลอตัวลง
สำหรับการแข่งขันด้านสินเชื่อ จะมีคึกคักบ้างเฉพาะสินเชื่อเพื่อที่อยู่อาศัย สินเชื่อ SMEs
และบัตรเครดิต ขณะที่ด้านเงินฝากมีการแข่งขันค่อนข้างสูง
แม้สภาพคล่องในระบบธนาคารจะยังอยู่ในระดับสูง
เนื่องจากการคาดการณ์ว่าอัตราดอกเบี้ยนโยบายมีแนวโน้มจะปรับตัวสูงขึ้นในปี 2551
ทำให้ธนาคารส่วนใหญ่เร่งออกผลิตภัณฑ์เงินฝากระยะยาวและตั๋วบีอีเพื่อตรึงต้นทุนในอนาคต
และรักษาส่วนแบ่งการตลาดไว้ รวมทั้งเพื่อเตรียมสภาพคล่องไว้รองรับความต้องการสินเชื่อในปี
2551 ที่มีการคาดการณ์ว่าโครงการขนาดใหญ่ภาครัฐจะเริ่มต้นขึ้น
ซึ่งจะกระตุ้นให้ภาคเอกชนเริ่มใช้วงเงินสินเชื่อเพื่อการลงทุนจริง
สำหรับภาวการณ์แข่งขันทางการตลาดของธนาคารพาณิชย์โดยรวมใน
ปี 2550 สรุปได้ดังนี้

-   ด้านผลิตภัณฑ์ ธนาคารมุ่งเพิ่มผลิตภัณฑ์ทางการเงินที่ครบครัน
    นอกเหนือจากบริการพื้นฐานด้านการรับฝากเงินและสินเชื่อ ทั้งนี้
    เพื่อรองรับความต้องการทุกรูปแบบของลูกค้ากลุ่มต่าง ๆ อาทิ บริการประกันภัย ประกันชีวิต
    การจัดการทางการเงิน การลงทุน และบัตรอิเล็กทรอนิกส์ต่างๆ
    อีกทั้งยังได้พัฒนากลยุทธ์การขายโดยการเชื่อมโยงผลิตภัณฑ์ต่าง ๆ
    เข้าด้วยกันและเสนอขายผลิตภัณฑ์ต่างๆ ควบคู่กัน เช่น
    สินเชื่อบ้านพร้อมประกันภัยและบัตรเครดิต นอกจากนี้
    แต่ละธนาคารพยายามสร้างความแตกต่างให้กับผลิตภัณฑ์ของตน เช่น เงินฝากปลอดภาษี
    เงินฝากพร้อมโบนัสพิเศษ สินเชื่อวงเงินสูงหรือวงเงินเต็มหลักประกัน
    รวมทั้งนำเสนอบริการใหม่ ๆ ที่ยังไม่แพร่หลายในประเทศไทย อาทิ บริการ wealth
    management และบริการเสริมด้านอื่น ๆ อาทิ การจัดสัมมนา อบรม
    ทั้งที่เกี่ยวกับธุรกิจและความรู้ทั่วไป
    เพื่อเสริมความแข็งแกร่งและสร้างความประทับใจให้ลูกค้ายิ่งขึ้น

-   ด้านราคา การแข่งขันด้านราคาในปีนี้มีให้เห็นบ้างในการระดมเงินฝาก
    โดยมีการเสนอเงินฝากอัตราดอกเบี้ยสูง
    ทั้งประเภทออมทรัพย์และประจำที่กำหนดเงื่อนไขเงินฝากขั้นต่ำ
    หรือเสนอชุดเงินฝากออมทรัพย์และประจำรวมกัน
    เพื่อให้ลูกค้ามีความยืดหยุ่นของการใช้เงินแต่ยังได้อัตราดอกเบี้ยสูง ขณะที่ด้านสินเชื่อ
    ถูกกดดันจากการชะลอตัวของเศรษฐกิจ
    จึงมีการเสนอดอกเบี้ยในอัตราหรือเงื่อนไขพิเศษสำหรับลูกค้าที่มีประวัติการชำระดี
    ส่วนธุรกิจบัตรเครดิตมีการแข่งขันโดยใช้กลยุทธ์เพิ่มส่วนลดมากขึ้น
    คืนเงินสดเข้าบัญชีหลังการใช้จ่ายตามเงื่อนไขที่กำหนด เป็นต้น

-   ช่องทางการให้บริการ เพื่อตอบสนองพฤติกรรมของลูกค้าที่ต้องการความสะดวก สบาย
    ทันสมัยและรวดเร็ว
    ธนาคารจึงต่างแข่งขันกันเสริมช่องทางการให้บริการเพิ่มขึ้นจากช่องทางสาขาของธนาคาร
    โดยเฉพาะการให้บริการผ่านระบบอินเตอร์เน็ตที่มีการพัฒนาจนสามารถสนองความต้องการของลูกค้าได้ครอบคลุมบริการทางการเงินเกือบทั้งหมดเสมือนมีธนาคารในบ้าน
    พร้อมทั้งมีระบบดูแลความปลอดภัยที่สามารถสร้างความมั่นใจให้กับผู้ใช้บริการได้ดี
    นับเป็นช่องทางการให้บริการที่มีประสิทธิภาพและมีต้นทุนต่ำ อีกทั้งเข้าถึงกลุ่มลูกค้ารุ่นใหม่ได้ดี
    สำหรับช่องทางการให้บริการอื่น ๆ ได้แก่ สาขาย่อย, เครื่อง ATM, เครื่อง ADM
    และเครื่องปรับสมุดอัตโนมัติ นั้น ในปี 2550
    มีจำนวนเพิ่มขึ้นรวมกันมากกว่า 5,100 แห่ง ซึ่งนับว่ามากที่สุดเป็นประวัติการณ์
    ขณะเดียวกันก็ได้พัฒนาระบบรักษาความปลอดภัยพร้อมสอดส่องดูแล
    และประชาสัมพันธ์พฤติกรรมของมิจฉาชีพให้ลูกค้ารู้เท่าทันและระมัดระวัง นอกจากนี้
    ธนาคารบางแห่งยังอำนวยความสะดวกด้วยการให้บริการถึงตัวลูกค้า (Delivery Banking)
    ด้วย

-   การส่งเสริมการจำหน่าย ธนาคารต่าง ๆ ได้เน้นการจัดกิจกรรมแนะนำผลิตภัณฑ์
    เพื่อส่งเสริมการขายเป็นช่วง ๆ ตลอดปี ส่วนการโฆษณาประชาสัมพันธ์ผ่านสื่อต่าง ๆ นั้น
    ค่อนข้างซบเซา
    เนื่องจากความจำเป็นที่จะต้องประหยัดค่าใช้จ่ายเพื่อให้สอดคล้องกับภาวะเศรษฐกิจและภาระการสำรองฯที่เพิ่มขึ้น
    โดยพบว่าค่าใช้จ่ายโฆษณาประชาสัมพันธ์ของธุรกิจธนาคารพาณิชย์และบัตรเครดิตในปี 2550
    ลดลงจากปีก่อนถึงร้อยละ 11.7 อย่างไรก็ตาม ธนาคารต่าง ๆ
    ยังคงให้การสนับสนุนกิจกรรมเพื่อสังคม และสิ่งแวดล้อม อย่างต่อเนื่อง

-   ศักยภาพในการแข่งขันของธนาคาร

ธนาคารสามารถรักษาศักยภาพในการแข่งขันให้อยู่ในระดับที่ทัดเทียมกับคู่แข่งมาได้โดยตลอด
ทั้งสถานะการเป็นธนาคารที่มีขนาดสินทรัพย์มากเป็นอันดับ 2 ของระบบธนาคารพาณิชย์ไทย
ที่มีส่วนแบ่งการตลาดเกินกว่าร้อยละ 15 ของทั้งระบบ
การมีอัตราส่วนเงินกองทุนต่อสินทรัพย์เสี่ยงถึงร้อยละ 15.16
และมีรัฐบาลเป็นผู้ถือหุ้นเกินกว่าร้อยละ 55 ทำให้มีความมั่นคงสูง มีต้นทุนต่ำ
และมีฐานลูกค้าภาครัฐจำนวนมากที่มีความสัมพันธ์อย่างเหนียวแน่นและยาวนาน
รวมทั้งมีเครือข่ายสาขา-จุดบริการที่ครอบคลุมทุกพื้นที่ทั่วประเทศ พร้อมเทคโนโลยีที่ทันสมัย
ทำให้ลูกค้าได้รับความสะดวกสบาย
ขณะเดียวกันธนาคารก็สามารถนำเสนอผลิตภัณฑ์ให้กับลูกค้ากลุ่มต่าง ๆ ได้อย่างทั่วถึง อย่างไรก็ตาม
ธนาคารยังคงมุ่งมั่นพัฒนาเพิ่มขีดความสามารถอย่างต่อเนื่อง เพื่อรองรับการแข่งขันที่จะรุนแรงยิ่งขึ้น
โดยเฉพาะในปี 2550 ซึ่งการบริโภคและการลงทุนอยู่ในภาวะชะลอตัว
ธนาคารจึงเร่งพัฒนาศักยภาพการแข่งขันในด้านต่างๆ อย่างเต็มที่ ดังนี้

-   การขยายเครือข่ายและพันธมิตรทางธุรกิจ
    เพื่อสนับสนุนกลยุทธ์ธุรกิจของธนาคารในการขยายฐานรายได้ค่าธรรมเนียม
    ธนาคารจึงเร่งขยายเครือข่ายสาขา และเครื่องอัตโนมัติ ทั้ง เครื่อง ATM, เครื่อง ADM
    และเครื่องปรับสมุดอัตโนมัติ
    และสร้างเครือข่ายพันธมิตรเพื่อร่วมมือกันขยายธุรกิจให้ครอบคลุมยิ่งขึ้น โดยในปี 2550
    ธนาคารได้ขยายช่องทางการให้บริการตามรายละเอียดที่แสดงในหน้า 21
    อีกทั้งได้ร่วมมือกับธนาคารพาณิชย์อื่นเพื่อขยายขอบเขตการให้บริการและเพิ่มความสะดวกแก่ลูกค้าในการใช้บริการบางประเภท
    อาทิ บริการโอนเงิน Online บริการ ATM Connect
    และบริการปริวรรตเงินตราต่างประเทศ เป็นต้น และมีการสร้างพันธมิตรธุรกิจ
    โดยการร่วมมือกับบริษัทในเครือเพื่อให้บริการทางการเงินต่าง ๆ เช่น
    บริการจัดจำหน่ายหน่วยลงทุน ปรึกษาการลงทุน การประกันชีวิต-ประกันภัย และ
    ได้เปิดแนวรุกการให้บริการลีสซิ่งและเช่าซื้อ สินค้าอุปโภคบริโภคที่หลากหลายทั้งรถยนต์
    รถจักรยานยนต์ เครื่องคอมพิวเตอร์ เครื่องใช้ไฟฟ้า ร่วมกับพันธมิตรที่เป็นบริษัทเอกชนกว่า
    30 แห่ง ผ่านสาขาและจุดบริการของธนาคาร

-   การพัฒนาและสร้างสรรค์ผลิตภัณฑ์ทางการเงิน ธนาคารได้ออกผลิตภัณฑ์และบริการใหม่ ๆ
    รวมทั้งเร่งพัฒนาบริการที่มีอยู่หลายรายการเพื่อเพิ่มความสะดวกและเติมเต็มความต้องการของลูกค้า
    อาทิ บริการ cash management เพื่อทำหน้าที่จัดการทางการเงินอย่างครบวงจร
    ทั้งด้านการเรียกเก็บเงิน เช่น บริการหักบัญชีอัตโนมัติ บริการรับชำระค่าสินค้าและบริการ
    บริการรับส่งเงินสดและเช็ค ด้านการชำระเงิน เช่น บริการเข้าบัญชีอัตโนมัติ บริการโอนเงิน
    บริการจัดทำเช็ค ด้านการบริหารสภาพคล่อง เช่น บริการโอนเงินระหว่างบัญชี
    บริการโอนเงินระหว่างบัญชีอัตโนมัติ บริการโอนเงินระหว่างบัญชีตามเงื่อนไข
    ด้านข้อมูลทางการเงิน เช่น Corporate Banking นอกจากนี้ยังมีบริการ KTB
    e-Opened Account
    ที่ลูกค้ารายย่อยทั่วไปสามารถเปิดบัญชีใหม่ได้ทุกที่ทุกเวลาเพียงกรอกข้อมูลผ่านระบบอินเทอร์เน็ต
    แล้วไปขอรับสมุดบัญชีเงินฝากได้ ณ สาขาที่ลูกค้าสะดวก บริการ KTB Cyber Branch
    เพื่อซื้อขายหลักทรัพย์ผ่านระบบ Internet และบริการบัตรกรุงไทย วีซ่า เดบิต
    ซึ่งเป็นการเปิดโลกทัศน์ใหม่ของการใช้บัตรเดบิตในประเทศไทย
    โดยลูกค้าจะได้รับสิทธิพิเศษมากมาย อาทิ ถอนเงินสดได้ทั้งในและต่างประเทศสูงสุดถึง
    150,000 บาทต่อวัน ใช้ชำระค่าสินค้าบริการได้ทั่วโลกกว่า 10 ล้านแห่ง ในวงเงินสูงสุด
    150,000 บาทต่อวัน ได้รับส่วนลดจากร้านค้าที่ร่วมรายการ กว่า 1,500 แห่ง ร้อยละ 5-50
    ได้รับความคุ้มครองอุบัติเหตุส่วนบุคคล ในวงเงิน 100,000 บาท

-   การพัฒนาศักยภาพของพนักงานสู่การให้บริการที่เป็นเลิศ ในปี 2550
    ธนาคารได้ปรับกลยุทธ์การบริหารงานบุคลากร
    เพื่อมุ่งสู่การเป็นธนาคารอันดับหนึ่งในใจของลูกค้า
    โดยนอกจากสานต่อโครงการพัฒนาศักยภาพพนักงานที่ดำเนินการมาอย่างต่อเนื่องตั้งแต่ปี 2549
    คือ โครงการพนักงานบริการลูกค้าดีเด่น และโครงการยอดขายของสาขาดีเด่นแล้ว
    ยังได้เพิ่มเติมโครงการที่เน้นการขายแบบมืออาชีพและเน้นการพัฒนาศักยภาพพนักงานอีก
    4 โครงการ คือ โครงการสร้างดาวเด่นด้านการขาย โครงการดาวเด่นด้านสินเชื่อ
    โครงการนักคิดสร้างสรรค์ และโครงการปรับปรุงงานเพื่อความสะดวก
    ซึ่งด้วยโครงการเหล่านี้ รวมทั้งหลักสูตรฝึกอบรมเฉพาะหน้าที่อีกเป็นจำนวนมาก
    และกระบวนการฝึกอบรมในระหว่างการปฏิบัติหน้าที่ (on the job training)
    ทำให้ธนาคารมั่นใจในศักยภาพของพนักงานว่าพร้อมที่จะให้บริการอันเป็นเลิศเพื่อสร้างความพึงพอใจสูงสุดแก่ลูกค้า

-   การรับประกันคุณภาพบริการ ในปี 2550
    ธนาคารเริ่มรับประกันคุณภาพบริการทั่วประเทศเป็นการภายในตั้งแต่วันที่ 6 สิงหาคม
    สำหรับบริการ 4 ประเภท คือ บริการหน้าเคาน์เตอร์เสร็จสิ้นภายใน 3 นาที
    เปิดบัญชีใหม่พร้อมทำบัตร ATM ภายใน 10 นาที อนุมัติสินเชื่อกรุงไทยธนวัฏภายใน 5
    วันทำการ และอนุมัติสินเชื่อเพื่อที่อยู่อาศัยภายใน 7 วันทำการ
    โดยมีโครงการจะประกาศต่อสาธารณชนในต้นปี 2551

-   การจัดกิจกรรมส่งเสริมการขาย ในปี 2550
    ธนาคารได้จัดกิจกรรมส่งเสริมการขายตลอดปีเพื่อย้ำแบรนด์ Convenience Bank
    ให้เป็นที่จดจำ โดยร่วมกับค่ายเพลง LOVEiS นำ Music Marketing
    มาเป็นสื่อสนับสนุนการขายสินค้าและบริการของธนาคารและบริษัทในเครือ
    ซึ่งนับว่าประสบความสำเร็จมาก
    โดยเฉพาะการเปิดตัวการจัดจำหน่ายสินค้าอุปโภคผ่านเครือข่ายธนาคารของ บจก.เคทีบี
    ลีสซิ่ง ทำให้ธนาคารสามารถให้บริการแก่ลูกค้าอย่างครบวงจรได้เป็นแห่งแรก นอกจากนั้น
    ธนาคารยังได้จัดกิจกรรมเปิดตัวบริการ KTB Online และกิจกรรมส่งเสริมการขายบริการ
    KTB VISA Debit  รวมทั้งยังร่วมกับการไฟฟ้านครหลวงมอบโชค 2 ชั้น รางวัลใหญ่
    รถยนต์โตโยต้า ยาริส ให้กับผู้ใช้บริการหักบัญชีค่าไฟฟ้าผ่านธนาคาร
    ตลอดจนการเข้าร่วมงานระดับประเทศอย่างต่อเนื่องตลอดทั้งปี
    เพื่อให้เข้าถึงกลุ่มลูกค้าเป้าหมายมากที่สุด อาทิ งาน Money Expo 2007
    งานมหกรรมบ้านและคอนโด และงาน NPA Grand Sale
    ซึ่งนับว่าประสบความสำเร็จเป็นอย่างสูง

-   การขยายฐานลูกค้ารายย่อยและรายได้ค่าธรรมเนียม ในปี 2550
    ธนาคารมุ่งขยายฐานลูกค้ารายย่อยเพิ่มขึ้นเพื่อเร่งสร้างฐานรายได้ค่าธรรมเนียมให้แข็งแกร่งยิ่งขึ้น
    เนื่องจากรายได้ค่าธรรมเนียมซึ่งเป็นรายได้ที่ปลอดภาระและไม่มีความเสี่ยงนั้นจะขึ้นอยู่กับจำนวนธุรกรรมที่ลูกค้าใช้เป็นสำคัญ
    ดังนั้น
    ธนาคารจึงเร่งขยายฐานลูกค้าภาคเอกชนมาเสริมฐานลูกค้าภาครัฐที่เป็นจุดแข็งของธนาคารอยู่แล้ว
    และเร่งเพิ่มจำนวนธุรกรรมเฉลี่ยต่อคนให้สูงขึ้น
    เพื่อขยายโอกาสการสร้างรายได้จากการทำ Cross Selling
    และจากบริการที่หลากหลายของธนาคาร อาทิ บัตรเครดิต บัตร ATM ชำระค่าสาธารณูปโภค
    โอนเงิน ซื้อขายหุ้นและกองทุน ประกันชีวิต ประกันภัย เช่าซื้อ ลีสซิ่ง บริหารเงินสด
    ปริวรรตเงินตราต่างประเทศ ให้มากขึ้น
    นอกจากนี้ธนาคารยังได้พัฒนาประสิทธิภาพระบบลูกค้าสัมพันธ์ (CRM)
    เพื่อรักษาความสัมพันธ์ที่ดีกับลูกค้าของธนาคารไว้

-   การพัฒนากระบวนการและระบบงานภายใน ธนาคารมีแนวคิดว่า การกำกับดูแลกิจการที่ดี
    เป็นกลไกสำคัญที่ช่วยให้ธนาคารมีศักยภาพที่จะเติบโตได้อย่างมั่นคงและยั่งยืน ตั้งแต่ปี 2549
    ธนาคารได้กำหนดแผนงานการบริหารจัดการภายใต้การกำกับดูแลกิจการที่ดี ไว้รวม 3 ระยะ
    คือ ระยะที่ 1 ปี 2549 เป็นปีแห่งการเรียนรู้ ซึ่งธนาคารได้จัดกิจกรรมเพื่อสร้างความรู้
    ความเข้าใจ และรณรงค์เกี่ยวกับบรรษัทภิบาลให้กับบุคลากรทุกระดับอย่างต่อเนื่องตลอดทั้งปี
    ในปี 2550 ซึ่งเป็นระยะที่ 2 ของแผนงาน ที่กำหนดให้เป็นปีแห่งการเพียรทำนั้น
    บุคลากรทั่วทั้งองค์กรได้รับการปลูกจิตสำนึกของความ “ซื่อสัตย์ โปร่งใส และใส่ใจคุณธรรม”
    ทำให้ธนาคารเชื่อมั่นในมาตรฐานการให้บริการของธนาคาร
    และมั่นใจมากขึ้นเมื่อธนาคารได้รับมอบรางวัล “คณะกรรมการแห่งปี-ดีเลิศ (Board of The
    Year for Exemplary Practices) ประจำปี 2549/50
    จากคณะกรรมการบรรษัทภิบาลแห่งชาติ และรางวัล
    “บริษัทจดทะเบียนยอดเยี่ยมในด้านการดูแลผู้ถือหุ้น” (Shareholder Award) จากบริษัท
    ศูนย์รับฝากหลักทรัพย์ (ประเทศไทย) จำกัด ร่วมกับตลาดหลักทรัพย์แห่งประเทศไทย
    สมาคมส่งเสริมผู้ลงทุนไทย สมาคมบริษัทจดทะเบียน และชมรมนักลงทุนสัมพันธ์แห่งประเทศไทย
    ซึ่งจะเป็นขวัญและกำลังใจสำหรับการก้าวสู่ระยะที่ 3
    ของแผนงานที่ธนาคารกำหนดให้เป็นปีแห่งการนำชัยต่อไป

นอกจากนี้ ในปี 2550 ธนาคารได้เร่งดำเนินการเกี่ยวกับการบริหารความเสี่ยงตามเกณฑ์ Basel
II การบริหารความเสี่ยงองค์กร และการจัดทำแผนรองรับการดำเนินธุรกิจอย่างต่อเนื่อง
(Business Continuity Plan: BCP)
เพื่อให้สอดคล้องกับข้อกำหนดที่ธนาคารแห่งประเทศไทยจะเริ่มนำมาบังคับในปลายปี 2551
โดยนอกจากการติดตามให้การดำเนินงานเป็นไปตามแผนงานแล้ว
ธนาคารยังได้เร่งสร้างวัฒนธรรมองค์กรในเรื่องการบริหารความเสี่ยงอย่างจริงจังและต่อเนื่อง
โดยการสร้างกลไกการติดตาม ตรวจสอบ และการให้องค์ความรู้แก่พนักงานทุกระดับทั่วทั้งองค์กร
เพื่อให้พนักงานทุกคนมีภูมิคุ้มกันและมีจิตสำนึกรู้ที่จะต้องบริหารความเสี่ยงในทุกขั้นตอนของการปฏิบัติงาน

ทางด้านระบบงานภายในนั้น ในปี 2550
ธนาคารได้เสริมศักยภาพโดยการนำระบบงานที่ทันสมัยและมีประสิทธิภาพมาใช้หลายระบบ อาทิ
ระบบ Economic Value Management (EVM) เพื่อการวางแผนกลยุทธ์
การวิเคราะห์การลงทุน การประเมินผลงาน และการกำหนดผลตอบแทนพิเศษ ระบบ KTB-Credit
Management System (KTB-CMS) เพื่อการบริหารงานสินเชื่อ ระบบ Account Payable &
Budget Management เพื่อบริหารจัดการงบประมาณและการจ่ายเงิน
ระบบสารบรรณอิเล็กทรอนิกส์ เพื่อนำเสนองาน อนุมัติ และจัดเก็บเอกสารทางอิเล็กทรอนิกส์
รวมทั้งการพัฒนาโปรแกรมการออกใบแจ้งหนี้ (Invoice Printing System : IPS)
ให้กับองค์กร หน่วยงาน หรือสถาบันการศึกษาที่มีธุรกรรมในการชำระเงินเป็นจำนวนมาก
และการติดตั้งระบบการขายผลิตภัณฑ์และบริการทางไกลให้กับสาขาและหน่วยงานที่เกี่ยวข้อง เป็นต้น

ตารางส่วนแบ่งการตลาดที่สำคัญของธนาคารพาณิชย์ไทย ณ วันที่ 31 ธันวาคม 2550

+-----------------+-----+-----+-----+-----+------+-----+-----+-----+
| ธนาคาร          | สินท |     | สิน  |     | เง   |     | ส   |     |
|                 | รัพย์ |     | เชื่อ |     | ินฝาก |     | าขา |     |
+-----------------+-----+-----+-----+-----+------+-----+-----+-----+
|                 | จำ  | ส่วน | จำ  | ส่วน | จ    | ส่วน | จำ  | ส่วน |
|                 | นวน | แบ่ง | นวน | แบ่ง | ำนวน | แบ่ง | นวน | แบ่ง |
|                 |     | ต   |     | ต   |      | ต   |     | ต   |
|                 |     | ลาด |     | ลาด |      | ลาด |     | ลาด |
+-----------------+-----+-----+-----+-----+------+-----+-----+-----+
|                 | (ล  | (   | (ล  | (   | (    | (   |     | (   |
|                 | บ.) | ร้อย | บ.) | ร้อย | ลบ.) | ร้อย |     | ร้อย |
|                 |     | ละ) |     | ละ) |      | ละ) |     | ละ) |
+-----------------+-----+-----+-----+-----+------+-----+-----+-----+
| ธนาคารกรุงเทพ    | 1,5 | 2   | 9   | 1   | 1    | 2   | 792 | 1   |
|                 | 72, | 0.2 | 68, | 8.6 | ,267 | 1.3 |     | 5.5 |
|                 | 778 |     | 392 |     | ,068 |     |     |     |
+-----------------+-----+-----+-----+-----+------+-----+-----+-----+
| ธนาคารกรุงไทย    | 1,2 | 1   | 9   | 1   | 1    | 1   | 762 | 1   |
|                 | 11, | 5.5 | 21, | 7.7 | ,002 | 6.8 |     | 5.0 |
|                 | 330 |     | 163 |     | ,098 |     |     |     |
+-----------------+-----+-----+-----+-----+------+-----+-----+-----+
| ธนาคารกสิกรไทย   | 9   | 1   | 7   | 1   | 784  | 1   | 629 | 1   |
|                 | 94, | 2.7 | 37, | 4.2 | ,408 | 3.2 |     | 2.3 |
|                 | 149 |     | 058 |     |      |     |     |     |
+-----------------+-----+-----+-----+-----+------+-----+-----+-----+
| ธนาคารไทยพาณิชย์  | 1,1 | 1   | 7   | 1   | 849  | 1   | 874 | 1   |
|                 | 12, | 4.3 | 62, | 4.7 | ,334 | 4.2 |     | 7.2 |
|                 | 824 |     | 277 |     |      |     |     |     |
+-----------------+-----+-----+-----+-----+------+-----+-----+-----+
| ร               | 4,8 | 6   | 3,3 | 6   | 3    | 6   | 3,  | 6   |
| วมธนาคารขนาดใหญ่ | 91, | 2.7 | 88, | 5.2 | ,902 | 5.5 | 057 | 0.0 |
|                 | 081 |     | 890 |     | ,908 |     |     |     |
+-----------------+-----+-----+-----+-----+------+-----+-----+-----+
| ธ               | 6   | 8.4 | 4   | 8.0 | 500  | 8.4 | 566 | 1   |
| นาคารกรุงศรีอยุธยา | 50, |     | 15, |     | ,406 |     |     | 1.1 |
|                 | 623 |     | 453 |     |      |     |     |     |
+-----------------+-----+-----+-----+-----+------+-----+-----+-----+
| ธนาคารทหารไทย   | 6   | 7.9 | 4   | 8.0 | 465  | 7.8 | 470 | 9.2 |
|                 | 19, |     | 15, |     | ,628 |     |     |     |
|                 | 167 |     | 517 |     |      |     |     |     |
+-----------------+-----+-----+-----+-----+------+-----+-----+-----+
| ธ               | 4   | 5.2 | 2   | 4.5 | 333  | 5.6 | 404 | 7.9 |
| นาคารนครหลวงไทย | 06, |     | 35, |     | ,510 |     |     |     |
|                 | 728 |     | 845 |     |      |     |     |     |
+-----------------+-----+-----+-----+-----+------+-----+-----+-----+
| ธนาคารธนชาต     | 2   | 3.7 | 2   | 4.3 | 191  | 3.2 | 167 | 3.3 |
|                 | 91, |     | 20, |     | ,546 |     |     |     |
|                 | 098 |     | 408 |     |      |     |     |     |
+-----------------+-----+-----+-----+-----+------+-----+-----+-----+
| รว              | 1,9 | 2   | 1,2 | 2   | 1    | 2   | 1,  | 3   |
| มธนาคารขนาดกลาง | 67, | 5.2 | 87, | 4.8 | ,491 | 5.0 | 607 | 1.5 |
|                 | 616 |     | 223 |     | ,090 |     |     |     |
+-----------------+-----+-----+-----+-----+------+-----+-----+-----+
| ธนาคารส         | 2   | 2.9 | 73, | 1.4 | 91   | 1.5 | 38  | 0.7 |
| แตนดาร์ดชาร์เตอร์ด | 26, |     | 803 |     | ,876 |     |     |     |
| (ไทย)           | 920 |     |     |     |      |     |     |     |
+-----------------+-----+-----+-----+-----+------+-----+-----+-----+
| ธนาคารยูโอบี      | 2   | 2.7 | 1   | 2.7 | 158  | 2.7 | 152 | 3.0 |
|                 | 11, |     | 42, |     | ,374 |     |     |     |
|                 | 640 |     | 273 |     |      |     |     |     |
+-----------------+-----+-----+-----+-----+------+-----+-----+-----+
| ธนาคารไทยธนาคาร | 2   | 2.6 | 88, | 1.7 | 166  | 2.8 | 146 | 2.9 |
|                 | 05, |     | 248 |     | ,183 |     |     |     |
|                 | 359 |     |     |     |      |     |     |     |
+-----------------+-----+-----+-----+-----+------+-----+-----+-----+
| ธนาคารทิสโก้      | 94, | 1.2 | 79, | 1.5 | 35   | 0.6 | 27  | 0.5 |
|                 | 164 |     | 856 |     | ,729 |     |     |     |
+-----------------+-----+-----+-----+-----+------+-----+-----+-----+
| ธนาคารเกียรตินาคิน | 89, | 1.2 | 62, | 1.2 | 41   | 0.7 | 28  | 0.6 |
|                 | 130 |     | 066 |     | ,354 |     |     |     |
+-----------------+-----+-----+-----+-----+------+-----+-----+-----+
| ธนาคารสินเอเซีย   | 60, | 0.8 | 33, | 0.6 | 41   | 0.7 | 12  | 0.2 |
|                 | 680 |     | 735 |     | ,234 |     |     |     |
+-----------------+-----+-----+-----+-----+------+-----+-----+-----+
| ร               | 8   | 1   | 4   | 9.1 | 534  | 9.0 | 403 | 7.9 |
| วมธนาคารขนาดเล็ก | 87, | 1.4 | 79, |     | ,750 |     |     |     |
|                 | 893 |     | 981 |     |      |     |     |     |
+-----------------+-----+-----+-----+-----+------+-----+-----+-----+
| ธนาคารแลนด์ แอนด์ | 32, | 0.4 | 25, | 0.5 | 17   | 0.3 | 15  | 0.3 |
| เฮ้าส์ เพื่อรายย่อย  | 873 |     | 293 |     | ,156 |     |     |     |
+-----------------+-----+-----+-----+-----+------+-----+-----+-----+
| ธนาคารเอไอจี     | 22, | 0.3 | 18, | 0.4 | 13   | 0.2 | 11  | 0.2 |
| เพื่อรายย่อย       | 503 |     | 799 |     | ,065 |     |     |     |
+-----------------+-----+-----+-----+-----+------+-----+-----+-----+
| ธนาคารไทยเครดิต  | 2,  | 0.0 | 1,  | 0.0 | 1    | 0.0 | 3   | 0.1 |
| เพื่อรายย่อย       | 478 |     | 841 |     | ,632 |     |     |     |
+-----------------+-----+-----+-----+-----+------+-----+-----+-----+
| รวม             | 57, | 0.7 | 45, | 0.9 | 31   | 0.5 | 29  | 0.6 |
| ธนาคารเพื่อรายย่อย | 854 |     | 933 |     | ,853 |     |     |     |
+-----------------+-----+-----+-----+-----+------+-----+-----+-----+
| รวมทั้งสิ้น         | 7,8 | 10  | 5,2 | 10  | 5    | 10  | 5,  | 10  |
|                 | 04, | 0.0 | 02, | 0.0 | ,960 | 0.0 | 096 | 0.0 |
|                 | 444 |     | 027 |     | ,601 |     |     |     |
+-----------------+-----+-----+-----+-----+------+-----+-----+-----+
|   ที่มา: ธ.พ. 1.1 |     |     |     |     |      |     |     |     |
|   ธนา           |     |     |     |     |      |     |     |     |
| คารแห่งประเทศไทย |     |     |     |     |      |     |     |     |
|                 |     |     |     |     |      |     |     |     |
|   หมายเหตุ: 1.   |     |     |     |     |      |     |     |     |
|   ธพ.ขนาดใหญ่    |     |     |     |     |      |     |     |     |
|   ได้แก่ธนาคาร    |     |     |     |     |      |     |     |     |
| ที่มีส่วนแบ่งการตลาด |     |     |     |     |      |     |     |     |
|   สิน            |     |     |     |     |      |     |     |     |
| ทรัพย์มากกว่าร้อยละ |     |     |     |     |      |     |     |     |
|   10            |     |     |     |     |      |     |     |     |
|                 |     |     |     |     |      |     |     |     |
|   2.            |     |     |     |     |      |     |     |     |
|   ธพ.ขนาดกลาง   |     |     |     |     |      |     |     |     |
|   ได้แก่ธนาคาร    |     |     |     |     |      |     |     |     |
| ที่มีส่วนแบ่งการตลาด |     |     |     |     |      |     |     |     |
|                 |     |     |     |     |      |     |     |     |
| สินทรัพย์ตั้งแต่ร้อยละ |     |     |     |     |      |     |     |     |
|   3 ถึงร้อยละ 10  |     |     |     |     |      |     |     |     |
|                 |     |     |     |     |      |     |     |     |
|   3.            |     |     |     |     |      |     |     |     |
|   ธพ.ขน         |     |     |     |     |      |     |     |     |
| าดเล็กได้แก่ธนาคาร |     |     |     |     |      |     |     |     |
| ที่มีส่วนแบ่งการตลาด |     |     |     |     |      |     |     |     |
|   สิน            |     |     |     |     |      |     |     |     |
| ทรัพย์น้อยกว่าร้อยละ |     |     |     |     |      |     |     |     |
|   3             |     |     |     |     |      |     |     |     |
|                 |     |     |     |     |      |     |     |     |
|   4.            |     |     |     |     |      |     |     |     |
|   จำนวนส        |     |     |     |     |      |     |     |     |
| าขาของธนาคารดังก |     |     |     |     |      |     |     |     |
| ล่าวไม่ตรงกับตาราง |     |     |     |     |      |     |     |     |
| แสดงเครือข่ายสาขา |     |     |     |     |      |     |     |     |
| ของธนาคารในส่วนที่ |     |     |     |     |      |     |     |     |
|   2 ข้อที่ 5       |     |     |     |     |      |     |     |     |
|   ทรัพย์สินที่ใช     |     |     |     |     |      |     |     |     |
| ้ในการประกอบธุรกิจ |     |     |     |     |      |     |     |     |
|   เนื่องจากมี 1    |     |     |     |     |      |     |     |     |
|   สาขา          |     |     |     |     |      |     |     |     |
|   ที่ไม่ได้เปิดให้บริก |     |     |     |     |      |     |     |     |
| ารภายในกำหนดวันที่ |     |     |     |     |      |     |     |     |
|   31 ธันวาคม     |     |     |     |     |      |     |     |     |
|   2550          |     |     |     |     |      |     |     |     |
+-----------------+-----+-----+-----+-----+------+-----+-----+-----+

3.9.2 ช่องทางการจัดจำหน่าย

ธนาคารได้จัดตั้งช่องทางการบริการแก่ลูกค้าผ่านทางสาขา สาขาย่อย การติดตั้งเครื่อง ATM
เครื่อง ADM เครื่องปรับสมุดเงินฝากอัตโนมัติ และ จุดบริการแลกเปลี่ยนเงิน
ซึ่งอาจจัดตั้งในรูปแบบ Convenience Corner โดย ณ วันที่
31 ธันวาคม 2550 ธนาคารมีสำนักงานธุรกิจ (Business Center) จำนวน 63 แห่ง
ซึ่งตั้งอยู่ในเขตกรุงเทพและปริมณฑล 20 แห่ง และต่างจังหวัด 43 แห่ง มีสาขาทั้งหมด จำนวน
761 สาขา โดยเป็นสาขาในเขตกรุงเทพมหานคร จำนวน 186 สาขา และ ต่างจังหวัด จำนวน
575 สาขา และมี เครื่อง ATM จำนวน 4,229 เครื่อง ซึ่งอยู่ในเขตกรุงเทพมหานคร จำนวน
1,727 เครื่อง และปริมณฑล จำนวน 2,502 เครื่อง และ จุดบริการแลกเปลี่ยนเงิน จำนวน 63
แห่ง โดยตั้งอยู่ในเขตกรุงเทพและปริมณฑล จำนวน 23 แห่ง และภูมิภาค จำนวน 40 แห่ง
ศูนย์ธุรกิจต่างประเทศทั้งหมด จำนวน 19 แห่ง ตั้งอยู่ในกรุงเทพมหานคร 14 แห่ง และต่างจังหวัด
5 แห่ง

ทั้งนี้ ธนาคารได้ทำการปรับปรุงจุดแลกเปลี่ยนเงินให้เป็นบริการในรูปแบบ Convenience Corner
เพื่อให้ลูกค้าสามารถใช้บริการ Self Service Banking จากเครื่อง ATM เครื่อง ADM
และเครื่องปรับสมุดอัตโนมัติ รวมทั้งติดต่อเจ้าหน้าที่ในจุดแลกเปลี่ยนเงินเพื่อใช้บริการ ฝาก
ถอนเงิน และ ชำระค่าบริการต่างๆ ซึ่งปัจจุบันธนาคารมีจุดบริการ Convenience Corner
จำนวน 54 แห่ง ตั้งอยู่ในเขตกรุงเทพมหานคร จำนวน 20 แห่ง และ ต่างจังหวัด จำนวน 34
แห่ง

ตารางแสดงเครือข่ายสาขาของธนาคาร ณ วันที่ 31 ธันวาคม 2550

+---------+---------+--------+---------------+--------+------+------+
|         | กรุงเทพ  | กลาง   | ตะ            | เหนือ   | ใต้   | รวม  |
|         |         |        | วันออกเฉียงเหนือ |        |      |      |
+---------+---------+--------+---------------+--------+------+------+
| สาขา    | 129     | 176    | 107           | 101    | 82   | 595  |
+---------+---------+--------+---------------+--------+------+------+
| สาขาย่อย | 57      | 56     | 16            | 19     | 19   | 167  |
+---------+---------+--------+---------------+--------+------+------+
| รวม     | 186     | 232    | 123           | 120    | 101  | 762  |
+---------+---------+--------+---------------+--------+------+------+
| ที่มา :   |         |        |               |        |      |      |
| ธนาค    |         |        |               |        |      |      |
| ารแห่งปร |         |        |               |        |      |      |
| ะเทศไทย |         |        |               |        |      |      |
| (ธปท.)  |         |        |               |        |      |      |
|         |         |        |               |        |      |      |
| หมายเหตุ |         |        |               |        |      |      |
| : 1.    |         |        |               |        |      |      |
| ข้อมูลห   |         |        |               |        |      |      |
| ลังการปร |         |        |               |        |      |      |
| ับปรุงเมื่อ |         |        |               |        |      |      |
| 19      |         |        |               |        |      |      |
| กุมภาพันธ์ |         |        |               |        |      |      |
| 2551    |         |        |               |        |      |      |
|         |         |        |               |        |      |      |
|   2.    |         |        |               |        |      |      |
|   จำ    |         |        |               |        |      |      |
| นวนสาขา |         |        |               |        |      |      |
| ของธนาค |         |        |               |        |      |      |
| ารดังกล่า |         |        |               |        |      |      |
| วไม่ตรงก |         |        |               |        |      |      |
| ับรายละเ |         |        |               |        |      |      |
| อียดกรรม |         |        |               |        |      |      |
| สิทธิ์สาขา |         |        |               |        |      |      |
|         |         |        |               |        |      |      |
|  ในส่วนที่ |         |        |               |        |      |      |
|   2 ข้อที่ |         |        |               |        |      |      |
|   5     |         |        |               |        |      |      |
|   ทรัพ   |         |        |               |        |      |      |
| ย์สินที่ใช้ใ |         |        |               |        |      |      |
| นการประ |         |        |               |        |      |      |
| กอบธุรกิจ |         |        |               |        |      |      |
|   เ     |         |        |               |        |      |      |
| นื่องจากมี |         |        |               |        |      |      |
|   1     |         |        |               |        |      |      |
|   สาขา  |         |        |               |        |      |      |
|         |         |        |               |        |      |      |
| ที่ไม่ได้เป |         |        |               |        |      |      |
| ิดให้บริกา |         |        |               |        |      |      |
| รภายในก |         |        |               |        |      |      |
| ำหนดวันที่ |         |        |               |        |      |      |
|   31    |         |        |               |        |      |      |
|         |         |        |               |        |      |      |
|  ธันวาคม |         |        |               |        |      |      |
|   2550  |         |        |               |        |      |      |
+---------+---------+--------+---------------+--------+------+------+

นอกจากนี้ ธนาคารได้อำนวยความสะดวกแก่หน่วยงานราชการและรัฐวิสาหกิจโดยการตั้งสาขา
และสาขาย่อย ณ ที่ทำการของราชการและรัฐวิสาหกิจ ดังนี้

  --------------------------------------- ---------------------------------
  สาขาและสาขาย่อย ณ ที่ทำการของรัฐวิสาหกิจ      สาขาและสาขาย่อย ณ ที่ทำการของรัฐบาล

  การเคหะแห่งชาติ                           กรมศุลกากร

  บมจ.ปตท.                                กระทรวงศึกษาธิการ

  บมจ.ปตท. สำรวจและผลิตปิโตรเลี่ยม            กระทรวงแรงงานและสวัสดิการสังคม

  การท่องเที่ยวแห่งประเทศไทย                  กระทรวงการคลัง

  การท่าเรือแห่งประเทศไทย                    กรมสรรพากร

  การไฟฟ้านครหลวง (เพลินจิต)                 สภากรุงเทพมหานคร

  องค์การเภสัชกรรม                          รัฐสภา

  บมจ.ทีโอที                                ทำเนียบรัฐบาล

  การประปานครหลวง                         กระทรวงพาณิชย์

  บมจ. กสท. โทรคมนาคม                     กระทรวงสาธารณสุข ติวานนท์

  บมจ.การบินไทย                            ศูนย์ราชการสุพรรณบุรี

  ท่าอากาศยานนานาชาติกรุงเทพ                 ศาลากลางจังหวัดราชบุรี

  สาขาย่อยการไฟฟ้าส่วนภูมิภาค                  ศาลากลางจังหวัดนครศรีธรรมราช

  การไฟฟ้าฝ่ายผลิตแห่งประเทศไทย (บางกรวย)     โรงพยาบาลมหาราช นครราชสีมา

  โรงไฟฟ้าบางปะกง                          โรงพยาบาลหาดใหญ่

  ท่าอากาศยานนานาชาติภูเก็ต                   โรงพยาบาลมหาราช นครศรีธรรมราช

  ศูนย์ปฏิบัติการ บมจ.การบินไทย                 ย่อยสำนักงาน ก.พ.

  ย่อยศูนย์การขนส่งสาธารณะท่าอากาศยานสุวรรณภูมิ   ย่อยศาลาว่าการกรุงเทพมหานคร 2

  ย่อยสำนักงานท่าอากาศยานสุวรรณภูมิ             ย่อยศาลากลางจังหวัดนครราชสีมา

  ย่อยอาคารปลอดอากรท่าอากาศยานสุวรรณภูมิ       ย่อยโรงพยาบาลชลบุรี
  --------------------------------------- ---------------------------------

3.9.3 ตารางแสดงข้อมูลเกี่ยวกับเงินให้สินเชื่อของธนาคารตามกลุ่มธุรกิจหลัก ณ วันที่ 31
ธันวาคม 2550

+---------------------------------------+---------------+-------------+
| หน่วย : ล้านบาท                         |               |             |
+---------------------------------------+---------------+-------------+
|                                       | จำนวนบัญชี      | ยอดหนี้       |
+---------------------------------------+---------------+-------------+
| สินเชื่อธุรกิจขนาดใหญ่ (วงเงินมากกว่า 500     | 2,626         | 373,803     |
| ล้านบาทขึ้นไป)                           |               |             |
+---------------------------------------+---------------+-------------+
| สินเชื่อเบิกเงินเกินบัญชี                     | 288           | 1,211       |
+---------------------------------------+---------------+-------------+
| ตั๋วเงิน                                 | 745           | 133,186     |
+---------------------------------------+---------------+-------------+
| สินเชื่อ                                 | 1,593         | 239,406     |
+---------------------------------------+---------------+-------------+
| สินเชื่อรัฐบาลและรัฐวิสาหกิจ                 | 341           | 141,256     |
+---------------------------------------+---------------+-------------+
| สินเชื่อเบิกเงินเกินบัญชี                     | 137           | 1,050       |
+---------------------------------------+---------------+-------------+
| ตั๋วเงิน                                 | 34            | 75,056      |
+---------------------------------------+---------------+-------------+
| สินเชื่อ                                 | 170           | 65,150      |
+---------------------------------------+---------------+-------------+
| สินเชื่อธุรกิจขนาดกลาง                     | 13,869        | 197,782     |
|                                       |               |             |
| (วงเงินเกิน 20 ล้านบาท แต่ไม่เกิน 500       |               |             |
| ล้านบาท)                               |               |             |
+---------------------------------------+---------------+-------------+
| สินเชื่อเบิกเงินเกินบัญชี                     | 3,023         | 18,519      |
+---------------------------------------+---------------+-------------+
| ตั๋วเงิน                                 | 5,742         | 97,598      |
+---------------------------------------+---------------+-------------+
| สินเชื่อ                                 | 5,104         | 81,665      |
+---------------------------------------+---------------+-------------+
| สินเชื่อลูกค้ารายย่อย                       |               |             |
+---------------------------------------+---------------+-------------+
| สินเชื่อธุรกิจรายย่อย (วงเงินไม่เกิน 20        | 123,712       | 86,963      |
| ล้านบาท)                               |               |             |
+---------------------------------------+---------------+-------------+
| สินเชื่อเพื่อที่อยู่อาศัย                       | 145,472       | 132,902     |
+---------------------------------------+---------------+-------------+
| สินเชื่อบุคคลอื่น ๆ                         | 730,385       | 76,000      |
+---------------------------------------+---------------+-------------+
| รวมสินเชื่อทั้งหมด                         | 1,016,405     | 1,008,706   |
+---------------------------------------+---------------+-------------+
| หมายเหตุ 1.                            |               |             |
| ข้อมูลนี้เป็นไปต                           |               |             |
| ามคำนิยามของสินเชื่อของธนาคารแห่งประเทศไทย |               |             |
| ซึ่งรวมถึงสินเชื่อระหว่างธนาคารและในตลาดเงิน  |               |             |
| ดังนั้น                                  |               |             |
| จึงอาจไม่ส                              |               |             |
| อดคล้องกับตัวเลขเงินให้สินเชื่อที่ระบุในงบการเงิน |               |             |
|                                       |               |             |
|   2. รัฐบาลมีเงินลงทุนจำนวนมากในหลายบริษัท  |               |             |
|   ในบางกรณี                            |               |             |
|                                       |               |             |
|  รัฐบาลมีความเป็นเจ้าของในบริษัทเอกชนสูงกว่าใ |               |             |
| นบริษัทซึ่งอยู่ในบัญชีรายชื่อรัฐวิสาหกิจที่เป็นทางการ |               |             |
|   ธนาคารจัดประเภท                      |               |             |
| สินเชื่อที่ให้แก่บริษัทเหล่านั้นเป็นสินเชื่อบริษัทเอกชน |               |             |
|   มิใช่สินเชื่อรัฐวิสาหกิจ                    |               |             |
+---------------------------------------+---------------+-------------+